Krizni štab sledeća tema za pregovore - Društvo - Dnevni list Danas\nPočetna » Vesti » Društvo » Krizni štab sledeća tema za pregovore\n"Ujedinjeni protiv kovida" na sastanku u Ministarstvu zdravlja dobili uverenje da će biti rešen problem mladih lekara na KBC "Zvezdara"\nKrizni štab sledeća tema za pregovore\nAleksandra Popović28.09.2020. 22:34\nPredstavnici udruženja građana „Ujedinjeni protiv kovida“ danas su imali sastanak sa nadležnima iz Ministarstva zdravlja u vezi statusa mladih lekara na KBC „Zvezdara“, a dobili du uveravanje da će ovaj problem biti rešen.\nOvo je za Danas potvrdio Vuk Vučić, ortoped i jedan od predstavnika udruženja „Ujedinjeni protiv kovida“.\nVučić je istakao da se radi o sastanku „tehničke prirode“ u vezi sa konkretnim problemom statusa mladih lekara koji su zaposleni tokom vanrednog stanja zbog povećanog obima posla, dok im se sada preti otpuštanjem.\nVučić ističe da su dobili uveravanje predstavnika Ministarstva da će se naći rešenje u interesu mladih kolega.\nIpak, on podseća i da je ovo samo jedan od problema zbog kojih su „Ujedinjeni protiv kovida“ zatražili sastanak.\nIzvršni odbor Udruženja građana „Ujedinjeni protiv kovida“ (UPK), čiji su članovi lekari i zdravstveni radnici, potpisnici istoimene peticije, zatražio je nedavno od ministra zdravlja Zlatibora Lončara da organizuje hitan sastanak na kome bi se „ispregovarao način daljih međusobnih odnosa, koji moraju biti u interesu sistema javnog zdravlja i svih građana Srbije“, navodi se u pismu koje je dostavljeno i medijima.\nOvaj poziv ministru usledio je nakon što je nekoliko načelnika odeljenja na VMA dobilo rešenja o smeni sa svojih pozicija, i to nakon što su potpisima podržali peticiju lekara za smenu kriznog štaba.\n„Ujedinjeni protiv kovida“ su zbog ovog, ali i slučaja otpuštenog kolege iz bolnice u Novom Pazaru, zapretili stupanjem u štrajk i tražili hitan sastanak sa ministrom Lončarom.\nDo novog sastanka sa ministrom, na kome bi se razgovaralo o svim problemima sa kojima se lekari u sred epidemije susreću, takođe bi trebalo da dođe uskoro, rekao nam je Vučić.\n– Dobili smo uverenje da su nam vrata otvorena i za dalje pregovore i da neće biti problem da zakažemo sastanak čim se mi organizujemo i pripremimo usaglašene stavove i već radimo na tome. Tu će biti pokrenuto pitanje uloge Kriznog štaba – to je najbitnija tema, tema oko koje smo se mi i okupili, naglasio je Vučić. On ističe da zasada ne može da otkriva konkretne zahteve koji će biti upućeni ministarstvu. Pored toga, jedno od važnijih pitanja koje nadležni moraju da reše, podsetio je on, jeste problem rukovodstva Opšte bolnice u Novom Pazaru, gde je veliki broj lekara nezadovoljan organizacijom rada.\n– To je i dalje nerešena, goruća tema i nastavlja se sa razgovorima o situaciji u Novom Pazaru. Mi smo tražili smenu rukovodstva, međutim kasnije smo dobili informacije da je tamo situacija vrlo specifična i videćemo koje je najbolje rešenje za to, navodi Vučić.\nInicijativu „Ujedinjeni protiv kovida“ je potpisalo skoro 3.000 lekara i zdravstvenih radnika, uprkos pritiscima vlasti na pojedine da povuku svoje potpise.\nKrizni štab za suzbijanje kovida 19razgovoriUjedinjeni protiv kovidaZlatibor LončarBeograd


Vesti online / Srpski informativni portal / Niko kao Milojević!\nVladan Milojević i Zvezdan Terzić\n- Nemam reči da opišem ovaj osećaj - izjavio je dok je gledao svoje igrače kako slave titulu uoči utakmice protiv Napretka, završene ubedljivim trijumfom novog-starog šampiona, 3-0.\nOd dolaska u leto 2017. godine, Milojević je pisao važne stranice klupske istorije, jer je prošle sezone s njim na klupi Zvezda posle deset godina imala evropsku jesen, zatim prvi put od početka devedesetih dočekala i "evro proleće", a onda je minulog leta debitovala i u Ligi šampiona.\nPamtiće se njegove dve sezone zbog međunarodnih utakmica, velikih pobeda, zbog uzastopnih titula u Srbiji, kao i zbog kurioziteta da je Milojević prvi trener crveno-belih koji je "vezao" dve sezone na klupi još od Velibora Vasovića, šefa struke od 1986. do 1988. godine.\nIako još nije potvrđeno da će šampion pod vođstvom istog trenera ući i u takmičarsku 2019/20, očekuje se da on ipak povede tim u novu sezonu, pred koju je sam sebi visoko podigao letvicu i kada je u pitanju Evropa i kada se govori o domaćem prvenstvu.\nU poslednje dve godine, Zvezda je sa Milojevićem na klupi osvojila 202 od moguća 222 boda u Superligi.\nPoslave 30. titule @crvenazvezdafk\nVladan Milojević ! pic.twitter.com/bLaddq5sWX — Vesti OnLine (@VestiOnLine) 19. мај 2019.\nU njegovoj prvoj sezoni, šampion je osvojio okruglo 100 bodova u Superligi (32 pobede, četiri remija i poraz), dok je u ovogodišnjem izdanju elitnog ranga srpskog fudbala i nadmašio taj učinak, sa 102 boda (33 pobede, tri remija i poraz).\nOd 1. oktobra 2017. i gostovanja Napretku u Kruševcu, pa do 20. aprila 2019. i meča protiv Čukaričkog na Banovom brdu trajao je niz utakmica u kojima crveno-beli nisu doživeli poraz. Ukupno - 57 mečeva.\nFudbaleri Zvezde su i prošle i ove sezone pobedili sve superligaške rivale i dominantno odbranili titulu, istrčavši kao prvi trku u kojoj nije bilo mnogo prepreka na kojima su zastajali ili padali.\nProšle sezone, Zvezda je odigrala nerešeno protiv Partizana (dva puta), Bačke i Napretka, koji joj je naneo jedini poraz. U tek završenom prvenstvu, crveno-beli su takođe dva puta remizirali u "večitom derbiju", kao i na gostovanju Radničkom u novembru, uz već navedeni, aprilski poraz protiv Čuke.\nU ostalim mečevima, Marko Marin i saigrači su pobeđivali i učinili da Zvezda prvi put odbrani titulu od raspada državne zajednice Srbije i Crne Gore. Čekali su zvezdaši od 2007. da njihov tim "veže" šampionske proslave i uspeo je da im ostvari i tu želju.\nU četvrtak od 19 časova, u finalu Kupa Srbije, Milojevićeva Zvezda imaće šansu da osvoji "duplu krunu", takođe posle 12 godina čekanja...


Buba i Džala izgubili mnogo novca od kad im je zabranjen ulazak u Srbiju? Evo o kojoj sumi se radi - Faktor magazin\nHome » Buba i Džala izgubili mnogo novca od kad im je zabranjen ulazak u Srbiju? Evo o kojoj sumi se radi\nBuba i Džala su u Srbiji imali mjesečno i do 10 nastupa pa su uzimali ozbiljne pare.\nReperi sada nastupe zakazuju većinom po Austriji i Bosni, a kako su u Srbiji imali i po četiri nastupa nedeljno, više ne zgrću onoliko novca koliko su stavljali u džep dok su harali po srpskim diskotekama.\n– Otkako su zabranjeni u Srbiji reperi tezgare po Crnoj Gori, Bosni i Austriji i to po jedan nedeljno, što im je, shodno rashodima koje imaju, dobar udarac po džepu.Buba i Džala su u Srbiji imali mjesečno i do 10 nastupa, pa su uzimali ozbiljne pare. Radili su pjesme brojnim pjevačima, reklame i albume, a sa mnogima su prekinuli saradnju nakon incidenta u Nišu. Kad se sve skupi, od avgusta do danas ostali su bez oko 400.000 evra! U regionu za tezge uzimaju mnogo manje novca jer pogađaju mnogo manje honorare. Skoro su pevali za 3.000 evra u jednom klubu u Beču. Ipak su u Srbiji bili mnogo popularniji nego u regionu – priča izvor blizak reperima.\nbuba koreli, džala brat\nBijela kuća dekorisana sa 10.000 ukrasa i 41 jelkom. Na jednoj se nalaze i zanimljive fotografije


Dikić za 100.000 € glumio teroristu, angažovao ga vrh CG | Moja Hercegovina\nPočetna / Dikić za 100.000 € glumio teroristu, angažovao ga vrh CG\nCrna Gora • Srbija • Vijesti\nDikić za 100.000 € glumio teroristu, angažovao ga vrh CG\n18. Oktobra 2016. 11:00\nPenzionisanog generala srpske žandarmerije Bratislava Dikića, koji je uhapšen u Crnoj Gori u noći pred izbore, angažovao je državnih vrh Crne Gore, piše “Blic”\nList tvrdi da je Dikić za 100.000 evra glumio teroristu.\nCilj je bio da se polarizuje glasačko telo i time umereni procrnogorski glasovi iznova odu DPS-u, piše list.\nNavodeći da formulacije policije i tužilaštva da je 20 srpskih državljana uhapšeno kada su krenuli po oružje, Blic kaže da ta ista policija oružje za “prevrat i hapšenje” Mila Đukanovića nije pronašla.\n“Jednostavno je cilj bio razbuktati strasti u izbornom danu i polarizovati Crnu Goru na srpske opcije i Djukanovićev DPS. Formula je ‘neće nama ovde Srbi da izvode terorističke kacije’, koja je izazvala emocije”, rekao je sagovornik “Blica”.\nNiko nije mogao da precizira da li je i za koju sumu Dikić učestvovao u skandalu koji je uzdrmao Crnu Goru, piše list i tvrdi da “Podgoricom kruži priča da suma nije velika, ali ni ispod 100.000 evra”.\n“Sigurno je, međutim, da je akcija svima trebalo da deluje kao scenario spskih opcija, prvenstveno što se za Dikića vezuju radikalni prosrpski stavovi. Upravo to je i trebalo da bude garant da pojavljivanje ‘terorista’ nema veze sa državnim vrhiom”, piše list.\n“Bratislav Dikić ima ozbiljne zdravstvene probleme i veoma je diskutabilno da li može da izvede bilo koju akciju, a posebno zauzimanje Skupštine. Međutim, prijatelj je sa Slavkom Stojanovićem, direktorom policije Crne Gore, i bivšim direktorom policije Veselinom Veljovićem”, rekao je izvor “Blica”.\nOznakeBratislav Dikić Crna Gora\nVeliko istraživanje MH o radu na crno: Popunite anketu, zanima nas i vaše iskustvo!


Kompanija France Telecom nedavno je objavila vest o prvom mobilnom telefonu za podvodnu upotrebu. Uređaj je nastao u saradnji sa firmom Amphicom, već je testiran u podvodnim arheološkim istraživanjima, a na tržištu će se pojaviti do kraja 2002. godine.\nSistem se sastoji od plovka na kome je instaliran relej, koji omogućuje vezu podvodnog mobitela i fiksnog ili mobilnog telefona koji se nalazi „na suvom“. Sam uređaj je sa plovkom antenom povezan žicom, poseduje svetlo i zujalicu koji prijavljuju poziv, a najzanimljiviji je deo koji se stavlja u usta, i preko koga ronilac govori i čuje svog sagovornika. Naime, u ovom se sistemu koristi mogućnost kostiju da prenose zvuk – zvučni talasi se do uha prenose pomoću kostiju lobanje, pri čemu sama lobanja služi kao rezonantna kutija.\nPodvodni mobilni telefon ima tastaturu, pomoću koje je moguće, na uobičajeni način, pozvati određeni broj fiksnog ili mobilnog pretplatnika, a komunikacija se odvija u half duplex modu, onako kako funkcioniše i voki-toki. Trenutno stručnjaci razvojnog odeljenja francuskog Telekoma rade na usavršavanju sistema, što se pre svega odnosi na pronalaženje načina da se izbegne žična veza između plovka i mobilnog telefona. Ovakvo bi unapređenje donelo veću pokretljivost i nezavisnost korisnika, kao i mogućnost da ronioci komuniciraju između sebe.


andrej mlakar\t 29.06.2021. 22:27h 22:34h\nŠef američke vojne misije u Avganistanu, general Ostin Miler danas je izneo ozbiljnu procenu pogoršane bezbednosne situacije u Avganistanu, dok se trupe SAD povlače iz te zemlje.\nOn je rekao da brzi pad okruga širom zemlje - nekih i od strateške važnosti - u ruke talibana, predstavlja razlog za brigu i, takođe, upozorio da slanje stranih milicija u pomoć opkoljenim snagama vlasti u Kabulu može da uvede zemlju u građanski rat, prenosi AP.\nMiler je manjoj grupi novinara u avganistanskoj prestonici rekao da sada ima oružje i kapacitete da pomogne avganistanskim Snagama nacionalne odbrane i bezbednosti.\n"Ono o čemu ne želim je da spekulišem kako će izgledati ta pomoć u budućnosti", rekao je on.\nVašington je u februaru 2020. godine potpisao sporazum sa talibanima u kome obećava da će povući trupe iz Avganistana, dok se talibani obavezuju da neće pružati utočište militantima koji mogu da napadnu SAD. Detalji sporazuma nikada nisu objavljeni u javnosti, podseća AP.\nTalibani optužuju SAD za kršenje sporazuma, u kome se navodi da će do 1. maja ove godine povući sve vojnike. Amerikanci, opet, kažu da, iako su talibani naredili komandantima na terenu da ne primaju strane borce u svoje redove, oni se i dalje pojavljuju na bojnom polju.\nGeneral Miler, i pored toga, insistira da samo političko rešenje može doneti mir u Avganistanu.\n"Političko rešenje je ono što može doneti mir Avganistanu. I to ne važi samo za poslednjih 20 godina, već za poslednje 42 godine", rekao je on.\nMiler je imao na umu ne samo ratno angažovanje američke vojske u toj zemlji, započeto 2001. godine, već i sovjetske vojske, započeto 1989. godine.\nAmerički zvaničnici kažu da će potpuno povlačenje trupa SAD verovatno biti završeno do 4. jula, ali je Miler odbio da iznese bilo kakav datum, niti vremenski okvir, pomenuvši samo 11. septembar, kao dan koji je predsednik Džo Bajden još u aprilu pomenuo kao krajnji rok za povlacenje preostalih trupa, kojih je sada između 2.500 i 3.500.\nMiler, takođe nije želeo da spekuliše o nasleđu američkog najdužeg rata, rekavši da će o tome odlučiti istorija.\nGeneral Miler je rekao i da je njegova služba na čelu američke vojne misije u Avganistanu približava kraju, ne rekavši konkretan datum odlaska, iako je konferencija za štampu izgledala kao njegov oproštaj od novinara, navodi AP.\nOstin MilerAvganistanstrane milicijeTalibaniratKabul


Rat u Ukrajini doneo rast upotrebe i adaptaciju na kriptovalute | PC Press\nRat u Ukrajini doneo rast upotrebe i adaptaciju na kriptovalute\nRat u Ukrajini i finansijske sankcije koje ga prate doveo je do velikih promena kod kriptovaluta i ubrzao njihovu adaptaciju, ocenio je ekonomista Zoran Tadić.\nPromene zbog rata\n“Rat u Ukrajini doveo je do velikih promena na tržištu kriptovaluta jer su te valute jedan od načina državama da obavljaju finansijske transakcije nesmetano, mimo medjudržavnih finansijskih restrikcija”, rekao je Tadić za Tanjug.\nDodao je da se dosta veliki broj transakcija u ovom momentu obavlja kroz kriptovalute.\n“Rusija je definitivno otvorila put ka uvodjenju kriptovalute kao regularnog načina plaćanja”, smatra on. Tadić je ocenio da je od početka rata, odnosno od kako je vrednost bitkoina skočila, daleko veći upliv finansijskih sredstava u kripto tokove, nego što je bio do početka rata.\n“Sada taj trend koriste i kompanije koje su učesnici na finansijskom tržištu, i jednostavno brokerskim delovanjem, mogu da balansiraju ulaz I izlaz finansijskih tokova“, objasnio je on. Dodao je da se radi o dosta bitnoj promeni jer se adaptacija kripta sve više i vidi.\n“Adaptacija kripta uzima maha, pa i obični ljudi i kompanije, sada sagledavaju da su kriptovalute nešto je definitivno budućnost. Nešto što će moći da nam pruži odredjene finansijske slobode, bez obzira na pritiske koji se nalaze sa svih strana, a političke su prirode”, rekao je on. Tadić ističe da Srbija u procesu adaptacije kripta ne kaska uopšte za zemljama regiona.\n“Regulative koje imamo su solidne, mislim da postoji puno prostora za napredovanje u tom smislu. Kako vreme bude prolazilo, naša država I institucije shvatiće da su kripto valute budućnost, i nešto ka čemu moramo da težimo”, rekao je on. NFT tokeni, kriptovalute i metalvrs, kao najveći segmenti blokčejn tehnologije biće tema medjunarodne konferencije “Tomorow” koja će polovinom maja biti održana u Beogradu.\n“Imaćemo priliku da različitim kompanijama i institucijama, ali I gradjanima, daleko više približimo upotrebne vrednosti ove tehnologije. Da im objasnimo da je budućnost sutra, i da je Beograd jedan od najvećih faktora u Evropi koji će time da se bavi, a i preuzme vodeću ulogu”, rekao je Tadić koji je jedan od organizatora konferencije.\nPreuzeto – Tanjug\nTagovi: bitcoin, e-plaćanje, kriptovaluta, Token\n← Nova pametna kontaktna sočiva sa digitalnim displejom i funkcijama za praćenje očiju\nBlokada u odlučivanju u porodičnim kompanijama i kako je prevazići →


Maja Mršulja smijenjena, Dušanka Banićević vd sekretarke SO Kotor - CdM\nMaja Mršulja smijenjena, Dušanka Banićević vd sekretarke SO Kotor\nSkupština opštine Kotor je na današnjoj sjednici sa 17 glasova “za” razriješila Maju Mršulju iz Demokratske srpske stranke sa funkcije sekretarke Skupštine opštine Kotor, a imenovala vd sekretarke lokalnog parlamenta Dušanku Banićević koja je ovu funkciju obavljala i u ranijim sazivima, tačnije u tri mandata.\nBanićevićeva se na mjesto vd sekreterke imenuje do imenovanja sekretara SO na osnovu javnog konkursa, a najduže do šest mjeseci.\nPodsjećamo, Banićevićeva je dioplomirana pravnica i na mjestu sekretarke kotorske opštinske Skupštine bila je do 2017. godine kada je smijenila prethodna vlast, a na njeno mjesto postavila Mršulju.\nSjednici nijesu prisustvovali odbornici opozicije.\nPredsjednik kluba odbornika DPS-a Kotor Željko Avramović je u obrazloženju za smjenu Maje Mršulje kazao de je u Kotoru došklo do promjene političke volje i do promjene strukture vlasti, pa je shodno tome odbornički klub DPS-a zajedno sa koalicionim partnerima pokrenuo inicijativu za smjenu bivše sekretarke Skupštine.\nAvramović nije želio da se upušta u ocjenjivanje njenog rada, ali je kako je kazao očekivao da će se Mršulja danas pojaviti na sjednicu Skupštine, a ono što je takođe motivisalo skupštinsku većinu je to što do danas sekretarka\n“Mršulja nije odgovorila svojim radnim obavezama posebno od momenta nastanka nove skupštinske većine i nije bila spremna da učestvuje u radu lokalnog parlamenta. Takođe je nesporna i politička činjenica da ne može predstavnik manjine biti na visokoj funkciji sekretara Skupštine već to mora biti predstavnik parlamentarne većine”, kazao je on.\nOdbornik DPS-a Dejan Adžić takođe je zažalio što Mršulja nije prisutna, jer bi joj postavio pitanje da li je istina da je bivša predsjednica Skupštine Dragica Perović u svom mandatu pored zakonske plate koju je dobijala kao predsjednica Skupštine je primala i odbornički dodatak, dnevnice za skupštinska zasijedanja i da li je mimo toga redovno dobila penziju.\nOdbornicu Brunu Lončarević SDP ne čudi što Mršulja nije smogla snage da dođe na ovu sjednicu, jer tu snagu nijesu uspjeli u sebi da sakupe ni njena predsjednica Skupštine ni njen gradonačelnik Vladimir Jokić.\nLončarevićeva je podsjetila na situaciju kada je većina odbornika u SO Kotor smjenjivala predsjednika Jokića i kada je postojala dopuna dnevnog reda koju su ignorisali bivša predsjednica SO Perović i sekretarka Mršulja i kada su odlučile da napuste Skupštinu dajući pauzu na neodređeno vrijeme.\nOdbornica Lončarević je upitala predsjednika SO Jova Suđića da li bi on tako postupio ili bi odmah dao pauzu za konsultacije i nastavio rad, na što je Suđić rekao da bi i da će raditi po zakonu baš kao što će isključivo samo zakon, poslovnik i statut odlučivati i biti mjerodavni kada su u pitanju njegova primanja za mjesto koje pokriva.\nTakođe je Lončarevićeva postavila pitanje kako je moguće da je u deset minuta do podna kada je trebala da počne sjednica Skuptine od predsjednika opštine Vladimira Jokića dođe rješenje o razrješenju tadašnjeg potpredsjednika opštine Vladimira Jokića.\nPoslije sat ipo Maja Mršulja je unijela pismeno rješenje za tu istu skupštinu koju ne prizanje tadašnja vlast.\nTagsDušanka Banićević Kotor Maja Mršulja Opština Kotor smjena Željko Aprcović\nPeroviceva znači primala platu, nadoknadu, dnevnice i penziju??!!\nSamo neka Demokrate ćute, pošto ih je Aprcovic zastupao u parlamentu i ubacio ih u odbor za izborno zakonodavstvo.\nE Kotore Kotor\nSteta razrijesiste vec bivsu Maju Mrsulju sekretarku predsjednice skupstine. Steta je veca sto je na svim manifestacijama najavljivana kao funkcionerka a korispodent je uvijek cak i zatrazio aplauz za njenu pisutnost.


Mada se situacija sa pandemijom Covida - 19 u celom svetu smiruje, ovaj novi novi virus i dalje krije mnoštvo nepoznanica i opuštanja nema.\nBrojni građani Srbije, koji žive i rade u inostrastvu, uskoro će imati priliku opet da putuju u domovinu\nImajući u vidu mere zaštite koje se primenjuju i kada se krećemo po gradu u kojem živimo, postavlja se pitanje kako će tek ulazak u našu zemlju izgledati i šta će sve prethoditi uopšte tome da se unutar njenih granica nađemo. Još je dosta toga nejasno, ali ovde je nekoliko ključnih informacija koje je potrebno da znate ukoliko dolazite u Srbiju.\n1. Otvaranje granica sa 4 zemlje od 1. juna\nSrbija će otvoriti granice za protok ljudi u potpunosti od 1. juna, ali sa četiri zemlje iz okruženja, a to su Severna Makedonija, Albanija, BiH i Crna Gora. Ovakva odluka je doneta jer nijedna od ovih zemalja nije bila žarište korona virusa, a najviše zbog studenata iz Republike Srpske i Crne Gore, koji će cirkulisati između tri zemlje.\n2. Avio-saobraćaj od 18. maja\nVeć od 18. maja, "Er Srbija" obnoviće u ograničenom obimu redovni putnički avio-saobraćaj, uz povećanje broja letova u okviru reda letenja od 1. juna, dok postoji mogućnost i da letovi do ograničenog broja destinacija budu uspostavljeni i ranije, odnosno pre 1. juna.\nFoto: Er Srbija / Ustupljena fotografija\nLetovi od 18. maja\n3. Šta kad se uđe u Srbiju - PCR test ili izolacija\nKako se granice polako budu otvarale i aviosaobraćaj normalizovao, putnici u Srbiju moraće da se pripreme na neke izmene, a sve se tiču dokaza da ne boluju od Covida - 19. Kako je za sada planirano i potvrđeno iz Kriznog štaba za borbu protiv pandemije u Srbiji svima koji ulaze u zemlju biće neophodan negativan PCR test na korona virus, koji nije stariji od tri dana (72 sata). U suprotnom, ukoliko se radi o našem državljaninu, sleduje mu karantin od punih 14 dana.\nMeđutim, izuzetak od ovog pravila, kako je danas najavljeno, biće deca starosti do 12 godina, za koje test neće biti potreban.\nSvima koji ulaze u zemlju biće neophodan negativan PCR test na korona virus, koji nije stariji od tri dana (72 sata)\n- Za decu starosti do 12 godina test neće biti potreban - rekao je za Tanjug član Kriznog štaba Branislav Tiodorović i dodao da će strani državljani koji nemaju urađen test i koji moraju da idu u izolaciju morati da dostave gde odsedaju, odnosno adresu na kojoj će boraviti. Po isteku karantina, sledio bi test na koronu.\nInače, planirano je da se zbog najveće preciznosti prihvata samo PCR test koji direktno pokazuje prisustvo virusa, iz brisa. Tokom pandemije korona virusa pominjali su se i neki drugi, međutim PCR test se smatra pouzdanijim korona testom i radi se na uzorcima uzetim iz gornjeg respiratornog trakta, iz grla i nosa, koji sadrže mešavinu sluznice i pljuvačke. Testiranje traje nekoliko sati, a rezultati su obično dostupni nakon par dana, što bi moglo da zakomplikuje situaciju u kojoj test ne bi smeo da bude stariji od 72 sata.\n- To je najpouzdaniji način. Ko ne bude želeo da se testira i neće da plaća, taj će se odlučiti za samoizolaciju - objasnio je epidemiolog Predrag Kon.\n4. Posebna pravila za strane državljane\nStrani državljani koji nemaju urađen test i koji moraju da idu u izolaciju moraće da dostave gde odsedaju, odnosno adresu na kojoj će boraviti, potvrdio je član Kriznog štaba Branislav Tiodorović.\n5. Kako uraditi test pre dolaska u Srbiju\nGrađani Srbije i drugi putnici u našu zemlju moći će u državama iz kojih dolaze da urade test na Covid-19 najviše tri dana pre dolaska u Srbiju, po cenama koje su aktulne u tim zemljama.\nS druge strabe, iako za sada još nema konačnog dogovra, činjenica je da mnoge države sveta razmatraju uvođenje takozvanih "zdrvstvenih pasoša", kao svojevrsnog dokaza da ne bolujete od Covida-19, koji biste nosili sa sobom uz vašu putnu ispravu.\nMinistar zdravlja Srbije Zlatobr Lončar nedavno je rekao da se trenutno u tom smislu razrađuju različite verzije. Naime, neke zemlje predlažu da se svakom putniku koji ulazi na njihovu teritoriju omogući testiranje još na aerodromu. Ta usluga će morati da se plati, a pominje se cifra čak od 190 evra što bi pretvorilo putovanja u nedostižni luksuz za mnoge.\nKako je objavio "Greek Reporter", a preneo portal "Kalimera", epidemilozi još uvek nisu doneli konačnu odlukuo ceni testiranja. Prema nemačkom listu "Faz", testiranje na koronu na bečkom aerodromu košta 190 evra. To bi značilo da bi četvoročlana porodica trebalo da plati dodatnih 1.500 evra, ukoliko bi testiranje moralo da se obavi pri polasku u neku zemlji i povratku kući.\nS druge strane, mnogi, a pogotovo države koje zavise od turizma nadaju se da će do jula početi proizvodnja testova koji će koštati do 10 evra po osobi.\nTESTOVI ĆE BITI SKUPLJI OD 6.000 DINARA Dr Kon: Ko se vrati iz inostranstva moraće da ima test star 72h ili ide u SAMOIZOLACIJU\n6. Koliko će koštati test u Srbiji\nTestovi u Srbiji moći će da se urade u jedno od 12 laboratorija i za test će biti potrebno izdvojiti nešto vipe od 6.00o dinara.\n- Cena testa je 6.000 dinara bez usluge. Ko neće od naših ljudi da se testira i neće da plaća, on će se odlučiti za samoizolaciju. Šest hiljada dinara je cena bez usluge. Privatnici treba da dobiju odobrenje ako se na tako nešto pristane, da urade validaciju i dokažu da su sposobni. Oni mislim da mogu da rade brze testove - rekao je Kon.\n7. Bez letova do Helsinkija, Firence, Malte, Ženeve...\n8. Nova pravila na aerodromima\nOstaje da se vidi kako će samo iskustvo na aerodromu izgledati. Izvesno je da će se dolaziti i više od dva sata ranije, koliko je pre bilo potrebno, a redovi sa dva metra razmaka među putnicima će verovatno biti jedno od pravila. Dezinfekcioni tuneli do aviona kroz koje će putnici prolaziti i gde će se dezinfikovati i oni i prtljag, a u samom avionu manje slobodnih mesta zbog održavanja distance i samim tim više cene karata, takođe su mogući scenariji, što će svakako predstojeći meseci pokazati.\nKada su u aprilu 2003. godine američki vojnici prvi put kročili na tlo Bagdada, pljačkaši su uveliko praznili trezore Centralne banke Iraka, tvrđavu u kojoj se nalazio najveći deo državnog novca.


NovaEnergija.net » pretraga pretraga – NovaEnergija.net\n“Kroz istoriju svet je tragao za herojima. I ove godine potrage za herojima, superherojima i svakodnevnim herojima, dešavale su se širom sveta”, kažu u Google-u.\nPodsetimo, ranije je objavljeno da su najpretraživaniji pojmovi u Srbiji ove godine bili “Zadruga”, “Pad berlinskog zida” i fudbalska utakmica “Srbija – Portugal”. Sledeći na listi najviše pretraživanih pojmova su “FIBA World Cup”, serije “Igra prestola” i “Žigosani u reketu”, zatim “Australian Open 2019”.\nSerije “Ubice moga oca 3” i “Senke nad Balkanom 2” su takođe visoko kotirane po broju pretraživanja, i nalaze se na osmom i devetom mestu najtraženijih pojmova. Evrovizija je deseti najpretraživaniji pojam.\nŠta se najviše guglalo u svetu u 2019.? was last modified: December 18th, 2019 by Ivana Karanović\nStranci na internet pretraživaču Google najčešće o Srbiji na engleskom jeziku postavljaju pitanja kao što su “u kojoj se državi nalazi Srbija”, ali i “koliko je visok predsednik Srbije Aleksandar…\nNajpopularniji internet pretraživač Google ponudiće mogućnost korisnicima da se prikupljene informacije o njihovoj pretrazi i lokaciji automatski brišu. Google je i ranije nudio mogućnost ručnog brisanja podataka koje prikupi kada…\nGoogle korisnici su do sada tokom pretraživanja mogli da biraju „od“ i „do“ opcije kada su datumi objavljivanja u pitanju, a kako bi rezultate prilagodili željenom vremenskom periodu. To bi…\nIme poznate rijaliti zvezde se često povezuje sa sajtovima punim virusa, navodi firma za internet bezbednost. Čuvajte se ukoliko na internetu tražite bilo kakve informacije o odnosu Kim Kardašijan sa…


Zaposleni u Mozzartu pritekli u pomoć državi i celoj zajednici - IT-KONEKT\nZaposleni u Mozzartu pritekli u pomoć državi i celoj zajednici\nŽeleći da daju svoj doprinos u borbi protiv širenja pandemije i olakšaju svakodnevni život svim članovima našeg društva, Mozzartov IT sektor osmislio je veb servis za povezivanje onih koji žele da pomognu sa onima kojima je pomoć potrebna.\nVeb servis – volonteri.rs\nNa sopstvenu inicijativu, programeri u kompaniji Mozzart su napravili veb servis za pomoć najugroženijima – volonteri.rs.\nOvaj portal besplatno je ustupljen na korišćenje Vladi Srbije koja će voditi bazu ljudi spremnih da u svakom trenutku pruže pomoć starim i ugroženim sugrađanima.\nOvo je samo jedna od niza akcija koju je ova kompanija sprovela od početka epidemije, kako bi doprinela dobrobiti cele zajednice.\nNakon što su u borbi protiv širenja korona virusa dosad donirali 400.000 evra kroz nabavku respiratora, pomoć bolnicama u Srbiji, opremanje televizorima sigurnih kuća i prostorija za smeštaj bolesnika, kao i pakete osnovnih životnih potrepština za penzionere iz cele zemlje, Opštoj bolnici u Čačku donirali su dodatnih 10.000 evra. To je, inače, samo prva u nizu donacija zdravstvenom sistemu Srbije, kome su namenili ukupnu pomoć u iznosu od 100.000 evra.\nU pomoć društvu angažovali i svoje vozače\nPored operatera sa uplatnih mesta, koji sugrađanima kojima je to potrebno volonterski dostavljaju potrebne namirnice, u pružanju podrške članovima zajednice kompanija Mozzart je angažovala I svoje vozače. Koristeći vozila iz kompanijskog voznog parka, oni svakodnevno vrše besplatan prevoz radnika lanca apoteka Oaza zdravlja, a u saradnji sa Zavodom za biocide i medicinsku ekologiju bolnicama dostavljaju potrebnu medicinsku opremu.\nPodjednako odgovoran Mozzart je bio i prema svim članovima svog tima: kompanijska uprava je još početkom februara za sve zaposlene organizovala kontinuiranu edukaciju o COVID-u 19, tokom koje su svi zaposleni informisani o svim specifičnostima virusa, merama zaštite i načinima reagovanja i organizacije rada u slučaju uvođenja vanrednih mera, a zatim i pripremili detaljan akcioni plan sa nizom preventivnih mera koje su obuhvatale sve segmente poslovanja i ponašanja zaposlenih.\nOsim toga, u ovim izazovnim vremenima, kompanija Mozzart se potvrdila i kao odličan poslodavac. Ne samo da niko od zaposlenih nije dobio otkaz, nego su zaposleni zadržali i zarade u punom iznosu. Na ovaj način, kompanija Mozzart je pokazala da pomoć društvu i zajednici uvek počinje od podrške iz sopstvenih redova kroz podršku svojih zaposlenih.


April, 2006 No. 30\nUSKORO ODLUKA O EMITERIMA\nSavet Republičke radiodifuzne agencije priveo je kraju javne razgovore sa svim medijskim kućama koje su se prijavile na Javni konkurs za izdavanje dozvole za emitovanje televizijskog i radio programa.\nOčekuje se da savet, već do kraja prve nedelje maja saopšti odluku o dodeli dozvola za emitovanje tv i radio programa na ukupno pet «nacionalnih frekvencija», jednoj tv frekvenciji u Autonomnoj pokrajini Vojvodina, kao i za emitovanje ukupno šest tv programa u regionu Beograda i 14 radio-programa, takođe, u beogradskom regionu.\nIako je Savet u startu zauzeo stav da neće raspravljati o prijavi, koju je podnela RTL zbog navodno neadekvatne vlasničke strukture, nakon mišljenja o valitnosti podnete dokumentacije, koja su stigla iz Ministarstva za ekonomske odnose sa inostranstvom i Ministarstva kulture, i ova medijska kuća uključena je u konkurenciju za dodelu frekvencija.\nKONKURS ZA UČEŠĆE NA FLOPS\nZajednica Radio i televizijskih stanica Srbije (kolektivni član Asocijacije medija) raspisala je konkurs za učešće na 14. festivalu propagandista Srbije 2006. (FLOPS), koji će biti održan u Zrenjaninu od 24. do 27. maja.\nPravo učešća na ovom festivalu imaju sve radio i tv-stanice, kao i agencije za marketing i propagandu, koje svoje radove dostave najkasnije do 11. maja 2006. godine. Obavezna takmičarska kategorija za sve učesnike na festivalu je: radijska i tv reklama u trajanju do 30 sekundi po zadatim elementima generalnog pokrovitelja takmičenja, Javnog preduzeća PTT saobraćaja «Srbija» (pridruženi član Asocijacije medija).\nPored ovih u kategoriji radio reklama žiri će nagraditi: masku do 10 sekundi, zatim reklamu do 60 sekundi, kao i reklamu u seriji do tri segmenta: signal, spot i džingl.\nU kategoriji televizijskih reklama žiri će nagraditi masku i telop do 10 sekundi, zatim reklamu do 60 sekundi, kao i reklamu u seriji do tri segmenta - signal, spot ili džingl.\nOpširnije o uslovima za učešće i prijavama, ka i svim drugim detaljima na inetrnet adresi: www.zajednicartv.org.yu\nDODELJENE GODIŠNJE NAGRADE BEOGRADA\nU okviru Dana Beograda, na svečanoj sednici Skupštine grada dodeljena su priznanja najuspešnijima tokom 2005. godine u ukupno 15 oblasti od posebnog interesa sa Beograd. Dobitnici nagrada za novinarstvo su Veselin Simonović, glavni i odgvorni urednik dnevnog lista «Blic» (član Asocijacije medija) i urednice emisije «Peščanik» Radia B92, Svetlana Lukić i Svetlana Vuković-Mesarović.\n«VELIKI BRAT» U SEPTEMBRU\nPočetak emitovanja «Velikog brata», inače najgledanijeg rialiti šou programa na svetu, čije su skoro emitovanje najavljivali Televizija B92 i produkcijska kuća «Emotion», po svemu sudeći, biće pomereno za septembar ove godine.\nPredstavnici pomenutih medijskih kuća doneli su odluku o odlaganju početka emitovanja, jer je procenjeno da gledanost ovih šou programa ne bi bila na očekivanom nivou zbog toga što bi se finiš «Velikog brata» preklopio sa terminima odigravanja utakmica na Svetskom fudbalskom prvenstvu u Nemačkoj.\nAprilski broj časopisa za unapređenje elektronskih medija «Link» pojavio se sa dodatkom koji obugvata dve zanimljive teme: «Ekonomska eksploatacija autorskih i srodnih prava u elektronskim medijima» i «Montaža zvuka i upotreba muzike u TV programu».\nViše o «Linku» i mogućoj saradnji sa ovim časopisom na adresi: www.mediart.org\n«TELEKOM SRBIJA» BIRA NAJBOLJI ŠKOLSKI SAJT\nTelekom Srbija a.d. (pridruženi član Asocijacije medija) u saradnji sa Ministarstvom prosvete i sporta Republike Srbije i uz medijsku podršku izdavačke kuće «PC Press» organizuje nagradni konkurs za izbor najboljeg školskog veb sajta.\nPravo učešća na konkursu imaju sve osnovne i srednje škole na teritoriji Republike Srbije, koje su registrovane kod Ministarstva prosvete i sporta.\nPrijave se dostavljaju elektronskim putem na adresu: najskolskiweb@telekom.yu ili podnošenjem onlajn-prijave na adresi: www.telekomcentar.com. Rok za prijavljivanje je 15. maj 2006. godine.\nCilj ove akcije je unapređenje savremenog obrazovnog sistema kroz edukaciju učenika osnovnih i srednjih škola, kojima se ovako pruža prilika da steknu informatičku pismenost. Opširnije o svemu na adresi: www.telekomcentar.com\nTRI I PO DECENIJE RADIO LESKOVCA\nU leskovačkom Kulturnom centru održana je tribina o položaju medija na kojoj su govorile Mirjana Krstić, sa Filosofskog fakulteta u Nišu, Svetlana Stefanović, direktor Radio Leskovca i Slađana Mladenović, direktor leskovačkog Kulturnog centra. Na ovom skupu istaknuto je, pored ostalog, da je došlo do metropolizacije medija i porasta njihove nezainteresovanosti za specifične interese ostatka Republike Srbije. Tribina je organizovana povodom proslave 35. godišnjice Radio Leskovca, najstarijeg elektronskog medija južno od Niša,\nPORTUGAL: PROSEČNO PRODATI TIRAŽI U 2005.\nDnevne novine opšteg interesa\nProsečno prodati tiraž u 2005.\nDnevne biznis novine\nNapomena: Tokom 2005. godine tri besplatna portugalska dnevna lista distribuirana su u ukupnom prosečnom tiražu od oko 450.000 primeraka dnevno.\nINDIJA: ČITANOST DNEVNIH NOVINA I-III 2006.\nČitanost i-III 2006.\n8 Eenadu Telugu 7'944'000\n9 Mathrubhumi Malayalam 7'647'000\n10 Times of India English 7'084'000\nKANAL PLUS PRODAO PSG\nFrancuska tv stanica «Kanal plus», objavila je da je dogovorila prodaju fudbalskog kluba Paris Saint-Germain grupi investitora koje predvode: Colony Capital, Butler Capital Partners i Morgan Stanley.\nStanica «Kanal plus» je vlasnik pomernutog fudbalskog kluba već 15 godina i za svo to vreme klub je osvojio samo jednu titulu prvaka Francuske i to davne 1994. godine.\nNOVO U HRVATSKOJ – ČASOPIS «METROPOLA»\nNa zagrebačkim ulicama, 30. marta pojavilo se prvo izdanje besplatnog nedeljnika Metropola. U informaciji objavljenoj na veb sajtu kompanije Styria kaže se da je reč o novom projektu «Večernjeg lista». Prema istom izvoru nedeljnik će izlaziti svakog četvrtka u tiražu od 50.000 primeraka na 64 strane.\nČitaocima biti ponuđene informacije o događajima u Zagrebu i predstavljaće određenu vrstu veze između čitalaca i gradskih vlasti, a ujedno to će biti najveći gradski besplatni oglasnik.\nZa sada je u užoj gradskoj zoni postavljeno 50 boksova za izlaganje časopisa, a planirano je da se postavi još 150 ovakvih boksova. Kompletan tiraž prvog broja «planuo» je već prvog dana tokom prepodneva.\nŠVEDSKI PREMIJER TUŽI «RYANAIR» ZBOG REKLAME\nŠvedski premijer, Goran Persson i nekadašnja šefica diplomatije Laila Freivalds traže po 75.000 kruna od «Ryianair» zbog reklame te avio kompanije na kojoj je na njihovoj fotografiji bila ispisana poruka «Da li je vreme da pobegnete iz zemlje»\nReklama se inače pojavila 27. februara kada je socijaldemokratska vlada bila pod jakim pritiskom medija, koji su joj zamerali neuspešno rešavanje krize nastale u vezi sa karikaturom proroka Muhameda.\nBESPLATNE DNEVNE NOVINE U HRVATSKOJ\nHrtavski dnevni list «24 SATA» startovao je u ponedeljak 3. aprila sa bsplatnim izdanjem za područje grada Zagreba.\nPod nazivom «24 SATA – express», svakog radnog dana posle 16 časova na ulicama Zagreba pojavljuje se, besplatno izdanje ovih dnevnih novina sa najnovijim vestima na 16 strana.\nPrvi broj besplatnih dnevnih novina štampan je u tiražu od 60.000 primeraka.\nSKORO TRI DECENIJE OD PRVOG SPAMA\nDobri poznavaoci razvoja interneta tvrde da je jedna od prvih spam poruka poslata još davne 1978. godine, kada je firma Digital Equipment Corporation (DEC) poslala poruku svim korisnicima ARPAnet mreže (preteča interneta) reklamirajući svoje proizvode.\nPrema navodima stručnjaka kompanije MessageLabs danas gotovo 60 odsto svih e-mail poruka ovu vrstu tržišne komunikacije.\nAXEL SPRINGER: NOVI DNEVNIK U POLJSKOJ\nPoljski ogranak medijske grupacije Aksel Špringer lansirao je 18. aprila na tržište Poljske novi dnevni list. Pod nazivom «Dnevnik» list će se pojavljivati svakog dana osim nedelje, a prodavaće se po ceni od 1,5 zlota.\n«Dnevnik» je namenjen mlađoj, visokoobrazovanoj čitalačkoj publici.\nNJUJORK TAJMS REDIZAJNIRA VEB SAJT\nNjujork Tajms početkom aprila je objavio da će u narednih nekoliko meseci u potpunosti redizajnirati najpopularniji novinski sajt u Americi: NYTimes.com\nEkipa veb stručnjaka će narednih meseci promeniti prvu stranu, naslovnu, zatim način personalnog pristupa, kao i navigaciju tako da će svim posetiocima sajta biti omogućna još lakša komunikacija i pretraživanje.\nMILIJARDA DOLARA ZA OGLAŠAVANJE\nPo proceni poznate agencije «Zenit Optimedia» za razne oblike oglašavanja u vezi sa održavanjem Svetskog fudbalskog prvenstva u Nemačkoj biće angažovana do sada najveća finansijska sredstva.\nPrema mišljenju stručnjaka, za tv-oglašavanja, zatim za oglase u štampanim medijima, kao i za takozvano «outdoor oglašavanje» biće utrošeno više od bilion dolara.\nPo proceni agencije «Zenit optimedia», Svetsko fudbalsko prvenstvo doprineće opštem porastu prihoda od oglašavanja u svetu. Očekuje se da porast sredsava izdvojenih za oglašavanje bude viši za 6,2 procenta u odnosu na prethodnu godinu.\nONLAIN SERVIS SVETSKOG FUDBALSKOG PRVENSTVA\nNemačka vlada organizovala je, u saradnji sa nemaačkom novinskom agencijom DPA, specijalni onlain media servis za novinare koji će izveštavati sa Svetskog fudbalskog prvenstva. Ovaj specijalni servis treba u svakom pogledu da olakša rad i izveštavanje novinarima, koji budu pratili ovu vrhunsku manifestaciju.\nU okviru servisa, koji se prezentira pod nazivom „Nemačka – zemlja ideja“ novinarima će biti ponuđeno više od 1.000 izveštaja, portreta, fotografija i mogućih kontakata, kako onih koji se odnose na Nemačku, tako i onih koji se odnose na 30 ostalih zemalja, čije reprezentacije učestvuju na Svetskom fudbalskom šampionatu.


Časopis Industrija :: Pada interesovanje privrednika za državnu pomoć - Ne žele je ako bude uslovljena?\nPomoć države privredi zbog pandemije virusa korona ove godine verovatno će prihvatiti manji broj privrednika ako bude ponuđena pod istim uslovima kao i prošle godine, da ne otpuštaju višak zaposlenih i ne mogu da isplate dividendu.\n- Pomoć države u minimalnim zaradama za zaposlene prihvatiće one firme koje čvrsto planiraju da nastave poslovanje - rekao je počasni predsednik Unije poslodavaca Srbije Nebojša Atanacković.\nVlada Srbije najavila je da će i ove godine pomoći privredi sa po pola minimalne zarade za dva ili tri meseca za zaposlene radnike u firmama.\nAtanacković je rekao da se "nikom ne zatvara firma, ali da je dosta usporena privredna aktivnost čak i u delovima privrede koji nisu oslonjeni na Evropu".\nU 2020. godini je finansijska pomoć, Uredbom o fiskalnom pogodnostima i direktnim davanjima privrednim subjektima u privatnom sektoru i novčanim davanjima gradjanima u cilju ublažavanja ekonomskih posledica zbog bolesti COVID-19, bila uslovljena zabranom otpuštanja zaposlenih i isplatom dividende.\nKoordinator Mreže za poslovnu podršku Dragoljub Rajić rekao je da je "među privrednicima mnogo nagađanja". ;\n- O prihvatanju pomoći još se ozbiljno ne priča, jer su privrednici sada okupirani problemima oko pada prometa i isplatom obaveza - rekao je Rajić.\nDodao je da su januar i februar najgori meseci u privredi i da je i u decembru i u januaru promet bio slab, a u februaru dospevaju obaveze koje su prošle godine odložene, a među kojima su porezi i doprinosi na zarade.\nRajić je rekao da će broj firmi koje budu i ove godine prihvatile pomoć biti manji zbog straha da li će moći da servisiraju obaveze, jer su se već nagomilale.\nOn je ocenio da se, suprotno očekivanju trajanja pandemije, produbila kriza u privredi i da se ona u Srbiji ne može oporaviti dok se se ne normalizuje u Evropi.\n- U 2020. godini je veliki broj privrednika prihvatio minimalne zarade kao pomoć uz zadržavanje broja zaposlenih, jer su očekivali brži oporavak - rekao je Rajić.\nOve godine će, kako je rekao, pomoć verovatno prihvatiti velike firme sa velikim prometom, a da bi u smanjenju neizvesnosti dosta pomogla brza vakcinacija, ali da će se ona, bilo zbog neodlučnosti građana, bilo zbog nedovoljne količine, odvijati sporije nego što se mislilo.


Srbija – Strana 163 – Info Centar Juga\nNakon održanog sastanak sa predstavnicima pravosudnih institucija, advokature i pravosudnih profesija, kao i epidemiologa iz Instituta za javno zdravlje „Dr Milan Jovanović Batut“, Ministarstvo pravde je izradilo preporuke za rad sudova i javnih tužilaštava za vreme vanrednog stanja. Preporuke su dostavljene pravosudnim organima i drugim zainteresovaim stranama u sistemu pravosuđa, a dostupne su i na […]\nMinistarstvo unutrašnjih poslova Vlade Republike Srbije saopštilo je danas da će pripadnici policije u Kruševcu, po nalogu nadležnih tužilaštava, podneti krivične prijave protiv pet osoba zbog postojanja osnova sumnje da su izvršile krivično delo nepostupanje po zdravstvenim propisima za vreme epidemije. Policija prilikom kontrole na adresi prebivališta nije pronašla trojicu Kruševljana starosti 68, 32 i […]\nVeliki broj privrednika, posebno izvoznika gotovih proizvoda i uvoznika repromaterijala obratilo se Privrednoj Komori za pomoć jer su vozači zadržavani u karantinu i došlo je do kratkotrajnog zastoja u isporuci robe. Vlada RS je na hitnoj sednici 16. marta donela Odluku kojom je omogućila nesmetan transport i tranzit robe teretnim vozilima u Srbiji. Na graničnim […]\nOpština Lebane obaveštava da će, usled proglašenja vanrednog stanja zbog virusa COVID 19 i zbog zatvaranja svih šaltera u javnim službama, isključiva komunikacija biti putem imejla pisarnica@lebane.org.rs, pomoću kojeg će se obavljati administrativno-tehnički poslovi prijema pošte kao i prijem zahteva građana sa pratećom dokumentacijom vezano za sva Odeljenja i službe Opštinske uprave Lebane. Opštinska uprava apeluje […]\nPredsednik Srbije Aleksandar Vučić i premijerka Ana Brnabić obratiće se javnosti večeras u 20 časova, povodom novih mera za suzbijanje širenja virusa korona. Premijerka je danas izjavila da ne isključuje mogućnost da država večeras uvede drastičnije, „najteže“, mere za sprečavanje širenja virusa korona. Brnabić je rekla da veliki broj građana juče nije ozbiljno shvatio preporuke […]\nVlada Republike Srbije poziva sve kompanije i druge organizacije koje su spremne da građanima, privredi i državi stave na raspolaganje upotrebu svojih digitalnih platformi i rešenja bez naknade tokom trajanja krize sa koronavirusom, da nam se jave i to učine što pre. Dodatno, ova teška situacija je prilika za sve kompanije i organizacije koje razvijaju […]\nBrojevi telefona za one koji misle da su zaraženi Za detaljnije informacije možete pozvati i 064 8945 235 (broj koji je otvorilo Ministarstvo zdravlja), zatim Institut za javno zdravlje Srbije „Dr Milan Jovanović Batut“ (Ulica dr Subotića, br. 5, 11000 Beograd; Tel: 011/268-4566) ili telefone Instituta, odnosno Zavoda za javno zdravlje na teritoriji na kojoj boravite. Beograd 011/2078-677, 011/2078-672 i 011/2078-673 Niš 060/4119-416 i 064/4898-835 […]\nBroj zaraženih korona virusom povećan na 65\nMinistarstvo zdravlja Vlade Republike Srbije saopštilo je da je u našoj zemlji do danas registrovano još osam novih slučajeva koronavirusa, tako da je ukupno zaraženo 65 osoba. Od poslednjeg izveštaja sinoć u 20 časova do 8 časova jutros, testirani su uzorci 19 osoba, od kojih je osam pozitivnih i 11 negativnih na novi koronavirus. U […]\nDržavni sekretar Ministarstva unutrašnjih poslova Biljana Popović Ivković istakla je sinoć da Ministarstvo unutrašnjih poslova postupa u svim slučajevima nasilja u porodici, bez obzira na vanredne okolnosti, i apelovala da se prestane sa širenjem dezinformacija. „Policijski službenici obavljaju svoje redovne aktivnosti i sve spekulacije koje su se pojavile na društvenim mrežama da su žrtve nasilja […]\nMinistarstvo unutrašnjih poslova obaveštava građane da produženje registracije svojih vozila u narednom periodu mogu obavljati isključivo na tehničkim pregledima u ovlašćenim servisima. Ukoliko imaju potrebu za izdavanjem novog dokumenta molimo ih da se obrate Ministarstvu unutrašnjih poslova elektronskim putem na imejl-adresu upravazaupravneposlove@mup.gov.rs i sačekaju dalje instrukcije. MUP\nPrethodno 1 … 162 163 164 … 226 Sledeće


Ruska stranka:Nećemo u EU! - JuGmedia\nRuska stranka:Nećemo u EU!\nNIŠ – Na sastanku Inicijativnog odbora Ruske stranke formirano je četvoročlano Povereništvo ove stranke koja je na nivou Srbije registrovana pre četiri meseca.\nPredsednik stranke Slobodan Nikolić izjavio je danas na konferenciji za novinare da će u što kraćem roku održati Izbornu skupštinu i formirati stranačku infrastrukturu. On je naveo da su trenutno u Srbiji sve stranke, osim DSS, prozapadno orjentisane i da se Ruska stranka zalaže da integracije u Evroazijskoj uniji. Pojasnio je da su njihovi članovi potomci ruskog naroda, Rusi koji žive u našoj zemlji ali je i veliki broj simpatizera ove države i pogotovo Vladimira Putina.\n“Kada bi se organizovao pošten referendum na kome bi se građani izjašnjavali da li su za EU ili savez sa Rusijom siguran sam da bi ubedljiva većina bila za saradnju sa Rusijom, kazao je Nikolić koji je kritikovao aktuelnu vlast što neargumentovana napada energetski sporazum.\nNikolić je sa potpredsednicom stranke Ljubovom Genedijevom Milošević predstavio članove Povereništva. Rusku stranku u Nišu će do formiranja Gradskog odbora voditi Ivan Grozdanović, Tomislav Sekulović, Dušan Nikolić i Ivan Živković.\n“Tigar” nastavio da uspešno posluje\nMinistarka za ljudska i manjinska prava i društveni dijalog Gordana Čomić izjavila je danas u Pirotu da je zadatak ovog Ministarstva da oživi zakon…


Sedišta kombija ispunjena skupim cigaretama - juGmedia\nPIROT – Carinici su na ulaznoj strani graničnog prelaza Gradina na srpsko-bugarskoj granici u saradnji sa graničnom policijom sprečili pokušaj krijumčarenja 15.600 cigareta, saopštila je Uprava carine Srbije.\nCigarete „Marlboro touch“, „Marlboro red“, „Marlboro white“, „Victory“, „Dunhill blue“, „Dunhill slim“, „Davidoff“ i „Lucky Strike“ sa bugarskim akciznim markicama pronađene su prilikom detaljnog pregleda putničkog kombija „Ford Tranzit“ bugarskih registarskih oznaka, kojim je putovalo osam bugarskih državljana.\nVozač je prilikom susreta sa carinicima rekao da osim ličnog prtljaga putnika nema ništa da prijavi za kontrolu, a kada mu je naložen istovar stvari radi detaljnog pregleda, „prisetio se“ da među torbama ima i kutiju sa tridesetak boksova cigareta, saopstava Uprava carine.\nDaljim pregledom je u naslonima drugog i trećeg reda sedišta kombija pronađena preostala količina sakrivenih cigareta.\nDo okončanja prekršajnog postupka pred nadležnim sudom, zadržane su i neblagovremeno prijavljene i krijumčarene cigarete, čija je vrednost preko 2.000 evra, navodi se u saopstenju Uprave carine.\nFotografij: Uprava carine\nSvečana priredba povodom pola milenijuma Vlasotinca


Izabrani američki predsednik Džozef Bajden primiće danas svoj prvi dnevni predsednički brifing, izveštaj u kojem se nalaze informacije nacionalnih obaveštajnih službi, javio je “Foks njuz”.\nOvu vest potvrdila je Bajdenova tranziciona portparolka Džen Psaki, koja će uskoro postati pres sekretar Bele kuće. Primanje dnevnog predsedničkog izveštaja odobreno je prošle nedelje, kad sui z Kancelarije direktora nacionalne obaveštajne službe (ODNI) saopštili da će obezbediti traženu podršku tranzicionom timu i da će Bela kuća odobriti ODNI da obezbedi izveštaj u tom smislu.\nIako odlazeći predsednik Donald Tramp i dalje odbija da prizna poraz na izborima, ovo njegovo odobrenje od prošle nedelje bilo je neophodno da Bajden počne da prima brifinge. Bajdenova kancelarija je u nedelju saopštila da novi predsednik nakon brifinga planira sastanak sa savetnicima.\n“Foks njuz” navodi da će izabrana potpredsednica Kamala Haris takođe primiti brifing u ponedeljak ali nije jasno da li u isto vreme kad i Bajden.\nBajden danas formira krizni štab koji ima SAMO JEDAN CILJ


Stojanović: "Za ovo smo radili cele sezone!" - Sportske.net\nStojanović: "Za ovo smo radili cele sezone!"\nTrener Crvene zvezde Slaviša Stojanović apelovao je na javnost da priče o tome kako je prvenstvo već završeno ne utiču dobro na tim koji je cele sezone radio da bi došao do utakmice koja mu donosi trofej.\nTrener fudbalera Crvene zvezde Slaviša Stojanović rekao je danas da svi u klubu znaju šta donosi pobeda protiv OFK Beograda, ali je i naveo da posao mora da se odradi na terenu i da ga ljuti priča o proslavi titule.\n"Znamo o kakvoj utakmici se radi, cele godine smo radili da bismo došli do ovog trenutka, ali ne smemo da razmišljamo ni o čemu drugom, već samo o tome da dođemo do tri boda", rekao je Stojanović novinarima na stadionu Zvezde.\nCrvena zvezda sutra od 17.00 dočekuje OFK Beograd u 29. kolu Superlige Srbije i ako zabeleži pobedu obezbediće titulu šampiona i tako prekinuti niz Partizana od šest uzastopnih titula.\n"OFK Beograd je vezao tri pobede, u dobrom je ritmu, tako da nas čeka ozbiljna utakmica. Znamo šta nam ona nosi, imamo dovoljno motivacije", kazao je trener crveno-belih.\nOn je dodao i da ga ljuti to što se su Zvezdi u javnosti već pripisani bodovi.\n"Ljut sam na sve one koji plasiraju to da je priča završena. Moramo da budemo ozbiljni. Protivnik ima kvalitet, ne možemo da dozvolimo luksuz da razmišljamo unapred. Moramo da odradimo posao kao profesionalci", naveo je Stojanović.\n"Igrači shvataju kakva nas utakmica čeka, ali posle tih 90 minuta možemo da razmišljamo o stvarima koji nisu vezane za teren", dodao je trener Zvezde.\nStojanović je naveo i da će mu sutrašnja utakmica biti najvažnija u karijeri.\n"Jeste, biće najvažnija. Osvajao sam prvenstva i veoma važne utakmice, ali ovo je nešto posebno zbog veličine kluba koji vodim, ali i zbog svega što se dešavalo ove godin. Ne želim sad ništa da pričam dok se sve ne završi", kazao je Stojanović.\nCrvena zvezda je dva kola pre kraja šampionata lider u Superligi sa 68 bodova, tri više od drugoplasiranog Partizana, dok je OFK Beograd 11. sa 33.


Uvođenje HR funkcije u kompaniji - HR consulting | HR agencija\nVažan korak u ostvarivanju postavljenih ciljeva Kompanije je i uspostavljanje HR funkcije, koja je jedna od najvažnijih poslovnih funkcija u Kompaniji. Potreba za uvođenje HR funkcije se obično javlja u momentu kada kompanija dostigne nivo od 50 i više zaposlenih i kada je potrebno objediniti sve HR procese na jednom mestu.\nDefinisanje HR strategije u skladu sa opštim ciljevima firme\nUspostavljanje HR procesa\nUvođenje i odabir HR profesionalaca\nDefinisanje HR strategije podrazumeva i definisanje godišnjeg HR plana i ciljeva , koji treba da budu integralni deo biznis plana Kompanije za tu godinu i u kome moraju da budu definisani svi HR procesi koji će se sprovoditi, kao i budžet.\nUspostavljanje HR procesa predstavlja momenat kada se počinje sa implementacijom procesa koji spadaju u domen odgovornosti HR Sektora, definisanje proceduralnih okvira za iste, kao i osobe u organizaciji (HR profesionalca), koji će imati odgovornost za sprovođenje i rezultate tih procesa. Osnovni HR procesi su : regrutacija i selekcija, regulacija i administracija radno-pravnih odnosa, obuka i razvoj zaposlenih, evaluacija i procena radnog učinka zaposlenih, motivacija i sistemi nagrađivanja, i dr.)\nUvođenje i odabir HR profesionalaca je završni korak u uvođenju HR funkcije u Kompaniji i predstavlja proces selekcije odgovarajućeg kandidata za tu poziciju. U skladu sa veličinom organizacije i brojem zaposlenih, predlažemo našim klijentima odgovarajuća kadrovska rešenja sa profesionalnim iskustvom iz ove oblasti iz naše baze, ili oglašavamo poziciju.\nTakođe, kao rešenje nudimo i IN HOUSE servis, odnosno mogućnost da za našeg klijenta na mesečnom nivou vršimo HR usluge i ispostavljamo mu izveštaje o rezultatima istih! Cena IN House usluga je utvrđena u paušalnom iznosu na mesečnom nivou i znatno je povoljnija za mala i srednja preduzeća, nego primanje u stalni radni odnos osobe koja će biti HR specijalista (detaljnije o ovoj ponudi u odeljku IN HOUSE Konsalting).\nZa sve naše Klijente, kreirali smo novu uslugu koja će značajno unaprediti poslovanje njihovih Kompanija,…\nPonudili smo na našem tržištu revolucionaran pristup, gde smo mi vaš OUTSOURCE HR Partner i…\nnext post: Assessment – procena timova


"Srpska se bori za OČUVANJE USTAVNIH NADLEŽNOSTI" Poruka Cvijanovićeve povodom 26. godina od potpisivanja Dejtonskog sporazuma - Srpskainfo\nPredsjednik Republike Srpske Željka Cvijanović izjavila je danas da se Republika Srpska, 26 godina od potpisivanja Dejtonskog mirovnog sporazuma, bori za očuvanje i vraćanje svojih ustavnih nadležnosti i naglasila da nadležnosti moraju da budu tamo gdje je to Ustavom predviđeno.\nBilo bi logično da danas, nakon toliko godina govorimo o političkom razumijevanju, o boljoj koheziji unutar BiH, unutrašnjem dijalogu i svemu onom što bi trebalo da krasi jednu multietničku zajednicu – rekla je Cvijanovićeva novinarima u Banjaluci.\nNažalost, ističe Cvijanovićeva, Republika Srpska se danas bori za očuvanje ustavnih nadležnosti i sprečavanje daljeg razvlašćivanja.\n– Ali, mi želimo da ova država funkcioniše u miru i stabilnosti. Republika Srpska je mjesto u kojem naši građani ostvaruju svoja najvažnija prava. Iz tog razloga smatramo da je potrebno da se ojačaju njene institucije, a da bi se ojačale institucije, nadležnosti moraju da stanuju tamo gdje je to Ustav rekao – naglasila je Cvijanovićeva.\nPrema njenim riječima, Republika Srpska se našla u nelogičnoj situaciji da objašnjava cijelom svijetu da je važno da se pridržavamo Ustava.\n“Naši preci su se borili na svijetloj strani istorije” Borenović poručio da Džaferović bez srama iznosi užasne kvalifikacije o Srbima\nCvijanovićeva je navela da sve ono što stranci nikad ne bi dozvolili u svojim državama, dozvoljavaju i promovišu u BiH i istakla da je to unijelo dosta frustracija u međusobne odnose u okviru BiH, između konstitutivnih naroda.\n– Naša vizija BiH je vizija stabilne države u kojoj svako može da ostavruje svoja prava u skladu sa Ustavom, u kojoj niko nikome ne smeta, u kojoj može i treba da se razgovara o svim važnim pitanjima. To treba da bude sve ono čega nažalost danas, 26 godina od potpisivanja Dejtonskog sporazuma, nema – naglasila je Cvijanovićeva.\nTvrdnju da je ovim sporazumom stvorena državna zajednica BiH sastavljena od dva entiteta, Republike Srpske i Federacije BiH, koju smo preuzeli sa Srne, sajt raskrinkavanje.ba je ocijenio kao “manipulisanje činjenicama”.\nKako navode u analizi, Ustav Bosne i Hercegovine ne podupire tvrdnju da je Dejtonskim sporazumom “stvorena državna zajednica Bosna i Hercegovina sastavljena od dva entiteta”. U Ustavu se, zapravo, navodi da Republika BiH “nastavlja svoje pravno postojanje po međunarodnom pravu kao država”. U prvom članu Ustava BiH jasno se navodi da se Ustavom njena unutrašnja organizacija modifikuje – to jest, mijenja ili prilagođava – unutar već postojećih, međunarodno priznatih granica. Ona, dakle, nije u Dejtonu “sastavljena” od dva entiteta, u smislu da je nastala njihovim spajanjem, već se od njih “sastoji”, kako je navedeno u članu 3.\nIz Ustava je, dakle, jasno da je Bosna i Hercegovina postojala i prije zaključivanja Opšteg okvirnog sporazuma za mir u Bosni i Hercegovini, te da nije “stvorena” mirovnim sporazumom iz 1995. Ona je nezavisnost od Socijalističke Federativne Republike Jugoslavije proglasila 1. marta 1992. godine, nakon održanog referenduma o nezavisnosti. Zemlje članice tadašnje Evropske zajednice su je kao nezavisnu i suverenu državu priznale 6. aprila 1992. godine, a dan kasnije, to su učinile i Sjedinjene Američke Države, zaključuju na sajtu raskrinkavanje.ba.\nPolitika potpisivanje Dejtonskog sporazumaRepublika Srpskaustavne nadležnostiŽeljka Cvijanović\nCvijanović razgovarala s mađarskim zvaničnicima “Visok stepen razumijevanja i nivo partnerstva”\nCvijanovićeva na manifestaciji u Novom Sadu: Srpska predstavljena u najljepšem svjetlu u 11 lokalnih zajednica širom Srbije\nCvijanovićeva razgovarala s Portmanom “Intenziviranje političkog dijaloga u BiH od ključne važnosti”\n“Nismo nikakvi pobunjenici“ Cvijanovićeva poručila da Srpska ne želi secesiju\n„Vjerujem u Srpsku“ Predsjednica Željka Cvijanović POSLALA SNAŽNU PORUKU povodom Dana Republike (VIDEO, FOTO)\nCvijanović: Snaga Srpske je svaki naš čovjek, žena i dijete (FOTO)\n"Za dijalog treba imati partnere" Cvijanovićeva ističe da je Srpska spremna za vraćanje oduzetih nadležnosti\n„Nemaju želju za rješavanjem problema“ Cvijanovićeva ističe da bi opozicija probleme najradije gurnula u stranu\nCvijanovićeva odgovorila lideru SDA “Izetbegovićeva platforma pravljenja muslimanske države jača od potrebe i da odglumi toleranciju”\n„Konačno se čuje glas Republike Srpske“ Cvijanovićeva poručila da svijet uviđa da u BiH nije sve crno-bijelo\nIz PDP ostaju pri ranijem stavu: Uslov za povratak u zajedničke institucije BiH je rješenje pitanja Krivičnog zakona\n“Treba o tom pitanju razgovarati” Dodik poručio da opozicija zloupotrebljava Vučićevu zabrinutost za dešavanja u BiH\nDODIK JASAN “Nastavlja se politika vraćanja nadležnosti Srpskoj”\n"Mladi ljudi govore jasnim jezikom" Goganović poručio da Salatić vrijeđa mlade, a njegov šef izdaje Srpsku\nKalabuhov o situaciji u BiH: Moskva za razliku od Vašingtona ne nameće prioritete\nDODIK ODGOVORIO ŠMITU Nelegalno imenovanom visokom predstavniku ne smeta da sudi, presuđuje i prijeti\nStanić prozvao SNSD “Neviđeni kriminal koji neće proći, u Šumama RS napravljena šteta od TRI MILIJARDE MARAKA”\n“PONIŽAVA SRPSKE ŽRTVE” Stevandić poručio da Šmit ne može određivati budućnost jednom narodu\nNovaković Bursać o Šmitovoj izjavi "Građani na izborima odlučuju o predstavnicima, a NE NEKO SA STRANE"\nZASTAVE I POVICI “ALAHU EKBER” Oglasili se iz Ministarstva odbrane o dešavanjima u Bužimu (FOTO, VIDEO)\nSARADNJA MINISTARSTAVA Podrška utvrđivanju nepravilnosti u pojedinim šumskim gazdinstvima\nSAVJETI ZA DOMAĆINSTVO Šta nikada ne treba stavljati u mašinu za pranje suđa


Srbiji ponovo smanjena ocena na skali Fridom hausa: Nazadovanje u izbornom procesu i demokratiji - European Western Balkans\nAutor EWB 28. 04. 2021.\nVAŠINGTON – Srbija je u novom godišnjem izveštaju Fridom hausa drugu godinu uzastopno svrstana u kategoriju “hibridnih režima” i dobila je ocenu 3,89, u odnosu na prošlogodišnjih 3,96. Izveštaj „Države u tranziciji“ Fridom hausa procenjuje status demokratskog razvoja što se izražava ocenom demokratije od jedan do sedam.\nOd 29 bivših komunističkih država koje izveštaj prati, Srbija je doživela treći najgori pad u poslednjih pet godina, a ispred nje po negativnom rezultatu su samo Poljska i Mađarska.\nSrbija i dalje ima najbolji rezultat kada je reč o šest zemalja Zapadnog Balkana, ali su joj Crna Gora i Severna Makedonija sa 3,82, kao i Albanija sa 3,75, blizu.\nIzveštaj konstatuje da je u Srbiji na snazi zarobljavanje medija slično kao u Mađarskoj, te da su kampanje blaćenja i propaganda u korist vlasti doprinele ubedljivoj pobedi Srpske napredne stranke na parlamentarnim izborima 2020. i dovele do nereprezentativnog parlamenta.\nSrbija je nazadovala u oblasti demokratske vladavine na nacionalnom nivou, gde sada ima 3,25 od 7. Gori rezultat u odnosu na prošli izveštaj zabeležen je i u oblasti izbornog procesa, gde je ocena snižena na 4,25 sa 4,50 usled modifikacije izbornog zakonodavstva koju je sprovela vladajuća partija uoči parlamentarnih izbora i nedostatak mogućnosti izbora za glasače pošto je većina opozicije bojkotovala glasanje, navodi se u izveštaju.\nIzveštaj se osvrće na bojkot izbora koji se, osim u Srbiji, nedavno desio i u Gruziji, konstatujući da, iako ostavlja pobednike bez legitimiteta i ukazuje na ozbiljne zloupotrebe, bojkot takođe ostavlja glasače bez i male šanse za promene.\nProšle godine, Vlada Srbije kritikovala je metodologiju Fridom hausa u zvaničnom dokumentu, međutim neki drugi izveštaji na koje se pritom pozvala takođe su registrovali nazadovanje Srbije u oblasti demokratije.\nFridom Haushibridni režimstanje demokratije\nGoran Radosavljević 06. 07. 2020.


Srbija, rak i tehnologija: Domaća aplikacija za pomoć obolelima od kancera - BBC News na srpskom - Dnevni list Danas\nPočetna » BBC News na srpskom » Srbija, rak i tehnologija: Domaća aplikacija za pomoć obolelima od kancera\nBBC News na srpskom04.02.2020. 12:22\nInstitut za Onkologiju i radiologiju Srbij/BBC\nLekari Instituta za za onkologiju i radiologiju Srbije pokrenuli su mobilnu aplikaciju ONKO\nKako bi sprečili širenje dezinformacija i olakšali pacijentima snalaženje u samom sistemu onkološke zdravstvene zaštite, lekari Instituta za za onkologiju i radiologiju Srbije pokrenuli su mobilnu aplikaciju ONKO.\n„Internet jre prepun informacija koje nisu najtačnije i najrazumljivije, pa smo rešili da napravimo aplikaciju koja bi pacijentima pružila lako razumljive i praktične savete, koji su u saglasnosti sa onkološkom praksom“, kaže za BBC na srpskom dr Ana Jovićević, epidemiološkinja i rukovoditeljka službe za organizaciju Instituta.\n„Na forumima se mogu naći različita iskustva, koja su autentična, ali se ne odnose na svaku osobu. Pored toga ima puno reklama za alternativne preparate i metode za lečenje“, kaže dr Jovićević.\n„Zajedno sa grupom za podršku pacijentima, odredili smo teme koje najviše zanimaju obolele i članove njihovih porodica“, kaže dr Jovićević.\nČlanica projektnog tima ONKO, doktorka Svetlana Ristić, kaže da će aplikacija biti korisna pacijentima, „bez obzira na fazu bolesti i vrstu terapije koju primenjuju“.\n„Aplikacija prati pacijenta od samog dolaska u Institut, pa sve do završetka lečenja i kontrole“, kaže Ristić za BBC.\n„Preko aplikacije se mogu naći informacije o prevenciji, dijagnostici, različitim terapijskim pristupima, i saveti o ponašanju tokom lečenja, poput ishrane i fizičke aktivnosti.“\n„ONKO sadrži i savete za psihološku podršku za pacijente, ali i članove porodice. Kako da pomognu i komuniciraju“, pojašnjava Ristić.\n„Pacijentima uvek savetujemo da, kada žele, pretražuju sajtove zvaničnih institucija, domaćih i stranih, kao i poznatih organizacija, ali i da sa velikom rezervom uzimaju informacije sa portala i foruma“, kaže dr Jovićević.\nIako je cilj aplikacije da poveća dostupnost informacija pacijentima, Jovićević ističe da ona „ne može da zameni pravi stručni pregled.“\n„Aplikacija ne može da zameni pregled, kao ni živu reč lekara, ali ostaje nam kao jedno sredstvo koje pacijentima može biti od velike pomoći“, dodaje njena saradnica, dr Svetlana Ristić.\n„Često sam svedok toga da, dok dobiju sve upute, putne naloge, termine pregleda, pacijenti odustaju od lečenja“, kaže dr Šarić za BBC.\nIako ONKO aplikaciju vidi kao dobru ideju, Šarić smatra da je mnogo potrebniji „uvezan zdravstveni i socijalni sektor“.\n„Šta nam vredi i dobra zdravstvena zaštita ako ne možemo doći do nje?“\nSvakako, ističe da je „bolje nego da aplikacije nema uopšte“.\n„Aplikacija je čisti verbalni savet, ali treba da se uradi puno toga kako bi imala svoju primenjenu varijantu“, smatra Šarić.


Tribina „Srpski usud u dve Jugoslavije“ 23. aprila u klubu „Tribina mladih“ -\nNa tribini će biti reči o stvaranju države Jugoslavije, uzrocima i protagonistima njenog nastajanja, egzistiranja, te smislu koji je ona imala u tadašnjem Versajsakom sistemu (Kraljevina Jugoslavija) i Blokovskoj podeli sveta (komunistička Jugoslavija). Takođe, biće reči o interesima i uticajima velikih sila prilikom njenog stvaranja, funkcionisanja tokom sedamdeset godina postojanja, kao i motivima, pre svega zapadnih sila na čelu sa SAD, koje su dovele do njene demontaže.\nOno što će biti apostrofirano na predavanju je sudbina i usud srpskog naroda u ovoj državnoj tvorevini. Na prethodnim tribinama je konstatovano da je jugoslovenski eksperiment mogao nastati onoga trenutka kada su Srbi počeli da napuštaju svoj zavetni narativ, te je jugoslovenstvo, prvo monarhistčko a zatim i komunističko, lažnim projektima o ljudskoj sreći ispunilo duhovnu prazninu koja je nastala u srpskom narodu. Koliko je to bilo pogubno za narod manje-više je poznato, ali ipak ćemo podsetiti na neke ključne stvari vezane za duhovno propadanje srpkog naroda oličeno u gubitku istorijskog pamćenja, a posledično i nedostatku kreativne vizije za budućnost nacije.\nPREVIOUS POST Previous post: Promocija knjige „Novosadski tekstualizam“ Silvie Dražić 23. aprila u KS „Svilara“\nNEXT POST Next post: Tribina „Libija – nasleđe Arapskog proleća“ 23. aprila u klubu „Tribina mladih“


Video | Belle Amie - Part 2\nPredstavnici i poverenici glavnog odbora Srpske napredne stranke i poverenici opštinskih odbora u Nišu osudili su demonstracije u svom gradu, ali i u Beogradu i Novom Sadu. Poručuju da neće reagovati...\n[VIDEO] Najviše kazni za saobraćajne prekršaje\nPrekršajni sud u Nišu u prethodnih 6 meseci najviše kazni izrekao je iz oblasti saobraćaja – preko 60 odsto, kaže predsednik ovog suda, Mišel Marković. Zatim u oblasti kršenja javnog reda i mir...\n[VIDEO] Saradnja mladih iz Niša i Tuzle\n“Kreativnost za sve” naziv je projekta koji nevladina organizacija Deli prostor iz Niša realizje sa organizacijom Tuzla Lajv i beogradskom Otvorenom školom. Na večerima kreativnosti u N...\n[VIDEO] Zbog pandemije koronavirusa kulturni život se preselio u galer...\nZbog pandemije svi koncerti, pozorišta i programi tokom leta su zatvoreni, pa se čitav kulturni život u Nišu preselio u galerije, uz sve mere zaštite. U izložbenim prostorima niške Galerije savremene...\nZbog rekonstrukcije Trga kralja Milana u Nišu uklonjeni su kiosci koji su se nalazili u blizini Tvrđavskog mosta. Vlasnici trafika su negodovali iako su znali da će do toga doći, kaže načelnik Opšti...\nU Nišu su se građani okupljali na nekoliko mesta. Najpre na Trgu kralja Milana, potom ispred gradske Skupstine, da bi na kraju stigli do Gradske kuće. Skup u Nišu je miran, bez incidenata i okupio je...\n[VIDEO] Još tri pacijenta preminula od koronavirusa u Nišu, 10 na resp...\nU Kliničkom centru Niš trenutno su hospitalizovana 92 pacijenta sa potvrđenim prisustvom koronavirusa. Deset osoba je u teškom opštem stanju i nalazi se na respiratorima, a tri pacijenta su preminul...\n[VIDEO] Održana 11. Likovna kolonija\nU organizaciji Javne biblioteke u Doljevcu u Orljanu je održana tradicionalna 11. Likovna kolonija koja je ove godine okupila 17 likovnih umetnika iz Beograda, Vršca, Sokobanje, Babušnice, Vranja, Ni...\n[VIDEO] Konstituisanje Skupštine grada Niša 20. avgusta\nSkupština Grada Niša u novom sazivu biće konstituisana 20. avgusta. Mandati novoizabranim odborncima podeljeni su u pisanoj formi, potvrdio nam je predsednik Skupštine grada u starom sazivu Rade Raj...\n[VIDEO] Mere opreza u svim stacionarima i ambulantama Instituta Niška ...\nOdlukom gradskog Kriznog štaba obustavljen je rad svih zatvorenih bazena Instituta Niška Banja. Da bi se ispostovale preporuke epidemiologa u skladu sa trenutnom epidemiološkom situacijom, mere oprez...\n« Previous 1 2 3 4 5 6 7 … 1,166 Next »\n[VIDEO] U KC Niš 141 pacijent, 5 na respiratoru


Vučić: Smenjujemo loše, neće biti izbora\nŽ. Jevtić/ I. Kranjčević\nVučić: Smenjujemo one koji nisu dobro radili\n- Nije reč o korumpiranim direktorima već o ljudima čijim rezultatima stranka nije zadovoljna - rekao je Vučić i dodao da će do utorka direktori biti obavešteni o smeni.\n- Nemam problem sa tim da im pružimo priliku, samo se plašim da je to po onoj narodnoj “Ne dajte mi, sprečite me, da ga ne udarim i tako dalje”, a boga molite da mu ne priđete. Tako da ako budu hteli, ako budu insistirali ljudi iz opozicije na izborima, imaćete priliku, ali se plašim da će rezultat biti porazan po njih - rekao je Vučić za B92.\n- Na kraju krajeva čuvamo sopstvenu kuću, stranku i samim tim čuvamo i državu, a normalno je da oni koji ne mogu da prate tu politiku u bilo kom smislu, da li sarađuju zbog nekih drugih interesa sa kiminalcima, kao što sam rekla, ili prosto rade samo za sebe i ne vode računa o sopstvenoj državi - za takve nema mesta u SNS - rekla je Mihajlovićeva.\n„Obraz“ i skinhedsi zajedno napali policiju tokom „Parade ponosa“\nZa organizaciju sinhronizovanih napada u nedelju povodom „Parade ponosa“ Više tužilaštvo u Beogradu podnelo je zahtev za istragu protiv pet pripadnika „Obraza“ i tri pripadnika neskrivene neonacističke grupe „Skinhedsi“ i još jedan zahtev protiv osumnjičenog koji je javljao o kretanju policije.


Zadovoljstvo nam da najavimo da će tema Dana evropske baštine 2019 (# JEP2019) biti "Umetnost i zabava". Ovom temom će biti obuhvaćeni različiti aspekti nasleđa posvećeni umetnosti i zabavi koji nam omogućavaju da, uživanjm u kulturnim sadržajima, pobegnemo iz svog svakodnevnog života i probudimo u sebi stvaraoce, zaštitnike nasleđa, poznavaoce umetnosti...\nPozivamo sve zainteresovane ustanove i organizacije da se svojim programima i idejama uključe u obeležavanje Dana evropske baštine, u okviru ove veoma inspirativne i izazovne teme. Predloge programa možete slati na olivera.ignjatovic@kultura.gov.rs, kako bi bili postavljeni na sajt Dana evropske baštine www.europeanheritagedays.com i postali vidljivi u celoj Evropi.\nU prilogu se nalazi rečnik pojmova koji asociraju na ovu temu i mogu inspirisati organizatore programa na nove ideje.\nViše informacija o Danima evropske baštine i inicijativama u okviru ovog programa možete naći na www.europeanheritagedays.com. Za sve dodatne informacje i pitanja u vezi sa organizacijom na nacioanlnom nivou možete se obratiti na telefon 011/3398-027 ili putem mejla olivera.ignjatovic@kultura.gov.rs.


Savršena Normann Copenhagen dekorativna kolekcija - Moj Enterijer – Kupatila, Nameštaj, Kuhinje, Garniture...\nTivoli kolekcija Normann Copenhagen brenda označava početak potpuno novog dizajna, odnosno okreće novi list u knjizi umeća ove cenjene kompanije koja postoji dugi niz godina. Sveobuhvatna kolekcija dizajna uključuje više od trista predmeta rasvete, tekstila, posuđa, parfema, figurica i kućnih aksesoara. Sve što ste ikada poželeli da imate sa njihovim potpisom, sada je verovatno dostupno i čeka na vas da ga kupite i odredite mu mesto u svom domu, stvarajući tako zatvoreni svet u koji samo odabranima dozvoljeno da zakorače.\nOvom kolekcijom, Normann Copenhagen je transformisao mnoge stilove, boje, obrasce i legende Tivolija u prepoznatljive svakodnevne proizvode. Raznolik izbor materijala, od sjajnih metala do toplih sorti drveta, mekih tekstila i bezvremenskog porcelana, odražavaju dubinu ove široke zbirke.\nSvaki dekorativni jastuk u kolekciji Tivoli ima svoj individualni izraz i karakter. Sa razlikama u dezenu, veličinama i materijalu, kolekcija nudi raznovrstan izbor, dok istovremeno daje osećaj koherentnosti.\nOva opsežna kolekcija daje svakom od nas priliku da svoj dom dekoriše na jedinstven način, što je posebno moguće onda kada se mašti dozvoli da odluta i navodi nas kroz taj proces. Boje koje su u trendu, spektakularne forme i intrigantni završni detalji, omogućiće nam da od svakog prostora kreiramo lično utočište, spremno da nas uteši i zbrine nakon dugog dana provedenog van kuće.\nPrelistajte našu galeriju, a potom dobro razmislite o redizajniranju ili ponovnoj dekoraciji vašeg doma u njegovoj celini ili samo određenog dela. Setite se da je naš dom odraz naše ličnosti, prostor koji nam nudi mesto za relaksaciju, odmor i uživanje.\nPROČITAJTE SLEDEĆI TEKST: Lako je zaljubiti se u boju 2019. godine


Izvor: RTS, 16.Nov.2019, 18:31\n"Uglavnom idemo pre i posle sezone zato što je mirnije, tiše, što nam više odgovara, >> Pročitaj celu vest na sajtu RTS << u početku je put bio katastrofalan, ali posle godinu dana od kad je napravljen hotel sredili su ga potpuno", rekao je Ivan Jovanović, gost hotela.\n"Ovo je zapravo jedan deo Srbije koji je mnogo lep, priroda je predivna i trebalo bi je sačuvati", kazala je Mandićeva.\nGoran Karadžić, direktor kompanije "SP Resort-Stara planina" kaže da će se za 45 minuta normalne vožnje stizati na 1.500 metara nadmorske visine, tj. na krov Srbije i SP resort.\n"Mnogo ima endemskih vrsta i biljaka i životinja upravo na Staroj planini jer ovo je rezervat prirode, nacionalni park koji ćemo mi zasigurno sačuvati ali moramo i da ga razvijamo", rekao je Karadžić.\n"Došao sam iz Sofije ovde prvi put pre pet godina da skijam, mnogo mi se dopalo, onda sam odlučio da prvo napravim jednu kuću, a sada završavam i treću", kaže Nikolaj Ninov, vlasnik odmarališta.


Zavidni rezultati "Zastave inpro" - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Zavidni rezultati "Zastave inpro"\nIako je poslovalo u otežanim uslovima, ovo kragujevačko preduzeće koje zapošljava 90 radnika sa invaliditetom u prošloj godini je ostvarilo značajne rezultate.\nNovu 2011. godinu dočekalo je sa ambicioznim planovima, u rekonstruisanoj hali.\nLake teretne prikolice, pregradne mreže, ormarići za prvu pomoć – neki su od proizvoda zaštitne radionice “Zastava inpro".\nSa ovim programom, ogranak grupe “Zastava vozila“ u 2010. izvezao je robe u vrednosti od 2,5 miliona, dok je za ovu godinu planiran izvoz vredan čak 4 miliona evra.\nOvo kragujevačko preduzeće, koje zapošljava 150 radnika, od kojih je 90 osoba sa invaliditetom, krajem decembra iz kruga fabrike automobila preselilo se u obnovljenu halu "Zastava oružja”.\nDo sada je montirana jedna radionica, a rukovodstvo očekuje da će do februara biti preseljena i celokupna proizvodnja.\nU skladu sa planom restrukturiranja grupe “Zastava vozila”, u ovoj godini “Zastava inpro” dobiće i formalni status državnog preduzeća za zapošljavanje i osposobljavanje osoba sa invaliditetom. Tokom 2011. ono bi trebalo da preuzme po sto radnika sa invaliditetom iz kragujevačkih fabrika automobila i oružja.\nRukovodstvo "Zastave inpro" kaže da sa poslovima koji su do sada ugovoreni ovo preduzeće može da zaposli još oko 30 radnika. Ipak, kako bi preuzimanje radnika sa invaliditetom bila uspešno realizovano, u “Inpru” se nadaju da će im biti poverena izrada komponenti za “Fijat” i “Zastava oružje”.


Egipatski plesni teatar 31. jula u SNP | TV KANAL 9 NOVI SAD\nNaslovna EMISIJE Egipatski plesni teatar 31. jula u SNP\nEgipatski plesni teatar 31. jula u SNP\nVIDEO K9: U Srpskom narodnom pozorištu će 31. jula sa svojom novijom plesnom predstavom nastupiti Egipatski moderni plesni teatar. Ovo izvođenje upriličeno je povodom „Meseca egipatske kulture“ u Srbiji, koji se u našoj zemlji obeležava raznim kulturnim događajima i manifestacijama.\n“Mesec egipatske kulture u Srbiji” i obeležavanje 110 godina od uspostavljanja diplomatskih odnosa između Egipta i naše zemlje imaće svoj vrhunac 31. jula, u utorak na sceni “Pera Dobrinović” Srpskog narodnog pozorišta.\nTe večeri u 20 časova nastupiće Egipatski moderni plesni teatar sa svojom plesnom predstavom The blue elephant.\nOvaj plesni teatar osnovan je 1993. godine u Egipatskoj operi iz Kaira, prvi je takve vrste u arapskom svetu i postigao je veliki uspeh u ispitivanju umetnosti u Egiptu, arapskoj i drugim civilizacijama.\nOvaj plesni teatar, sa više od 26 nastupa i učešća na međunarodnim festivalima, predstavio se u mnogim evropskim zemljama, SAD, Kini, Koreji i arapskim zemljama, ali i na scenama najprestižnijih pozorišta i internacionalnih opera – Frankfurt Opera, Opera u Pekingu, Teatro Karinjano u Torinu i drugim. Više puta je osvajao nagrade od kojih je najznačajnija ITI međunarodno priznanje, Nemačka…\nPredstava koju će videti novosadska publika, nastala 2014. godine, zasnovana je na istoimenoj knjizi mladog pisca Ahmeda Murada, koja je godinu dana nakon izlaska postao najprodavaniji roman na Međunarodnom sajmu knjiga u Kairu 2013. godine.\nMurad je uspeo da svojim delima podstakne čitanje kod mladih, a njegov roman je pun snova i vizija koje podstiču čitaoca da oslobodi maštu, da otkrije svoju istinu.\nPlesno izvođenje traje 70 minuta, ulaz na predstavu biće besplatan, a ulaznice će posetioci moći da se podignu na Biletarnici SNP, od 17 časova na dan izvođenja predstave.\nPrethodni tekstLajović u 2. kolu Umaga\nSledeći tekstIzmena saobraćaja i autobuskih linija zbog radova na Limanu


Otvoren novi proizvodni pogon u fabrici "Prva iskra namenska" - Edukaplus\nOtvoren novi proizvodni pogon u fabrici „Prva iskra namenska“\nU fabrici za proizvodnju eksploziva „Prva iskra namenska“ u petak, 3. juna, otvoren je novi proizvodni pogon za potrebe vojske. Događaju je prisustvovao i premijer Srbije Aleksandar Vučić, koji je, nakon otvaranja pogona, rekao da zadovoljan što se u namenskoj industriji vide pomaci na bolje. Kako je rekao, Srbija ne može da proizvede onoliko u toj industriji koliko može da proda, jer nema dovoljno kapaciteta.\nKompanija „Prva iskra – namenska proizvodnja“ bavi se proizvodnjom i prodajom vojnog i civilnog eksploziva. Osnovana je 1939. na starim pogonima kompanije „Vistad“, a 1946. startovala je prva proizvodnja TNT-a.\nJedino je preduzeće domaće odbrambene industrije koje se bavi proizvodnjom, razvojem, regeneracijom i prodajom kako vojnog tako i civilnog, odnosno komercijalnog eksploziva.\nNjihovi proizvodi namenjeni su granama privrede koje koriste eksploziv, kao što su rudarstvo, industrija nafte i gasa, industrija za preradu metala, putna industrija, ali i za proizvođače minsko-eksplozivnih sredstava i privrednih eksploziva.


Pobunjenici potisnuti iz delova Damaska\nDezerteri iz sirijske vojske koji su se priključili Slobodnoj sirijskoj vojsci obezbeđuju ulice Sakbe, jednog od predgrađa Damaska\nPripadnici sirijske opozicije javljaju da su vladine trupe preuzele kontrolu nad nekoliko predgrađa Damaska, posle žestokih borbi sa pobunjenicima koji predvode desetomesečnu pobunu protiv autokratske vladavine predsednika Bašara al-Asada.\nNavodi se da su Asadove snage potisnule borce Slobodne sirijske armije iz delova istočno od centra Damaska, pre nego što su krenule dalje i nastavile smrtonosne ulične obračune. Takođe stižu vesti o sukobima vladinih trupa i pobunjenika u centralnoj pokrajini Homs. Pripadnici opozicije tvrde da je u današnjem nasilju širom Sirije poginulo najmanje 28 ljudi, uglavnom civila.\nSve jače gušenje pobune proteklih dana je nateralo zapadne sile i arapske države da intenziviraju zahteve da Savet bezbednosti Ujedinjenih nacija interveniše u krizi. Zapadne sile i arapske države pripremaju rezoluciju Saveta bezbednosti, kojom se podržava plan Arapske lige za prenos vlasti sa predsednika Asada na njegovog zamenika i formiranje vlade nacionalnog jedinstva. Generalni sekretar Arapske lige sutra treba da predstavi tu rezoluciju Savetu bezbednosti.\nAmerička državna sekretarka Hilari Klinton i njene kolege iz Britanije i Francuske, nameravaju da prisustvuju sastanku u Njujorku i izdejstvuju usvajanje plana. Rusija traži od međunarodne zajednice da promoviše dijalog o rešavanju krize, pre nego kaznene mere Saveta bezbednosti protiv Asadove vlade, dugotrajnog ruskog saveznika i kupca ruskih vojnih materijala.\nRusko Ministarstvo inostranih poslova je danas saopštilo da je Sirijska vlada pristala da uputi delegaciju u Moskvu na predložene razgovore sa predstavnicima opozicije. Ipak, vodeći članovi Sirijskog nacionalnog saveta su saopštili da njihova organizacija odbija razgovore sa Asadovim predstavnicima.


Najave, Radni sastanak o nacrtu Pregovaračke pozicije za Poglavlje 24 (Pravda, sloboda i bezbednost)\nVaša lokacija / Beogradski centar za bezbednosnu politiku / Aktivnosti / Najave / Radni sastanak o nacrtu Pregovaračke pozicije ... /\nRadni sastanak o nacrtu Pregovaračke pozicije za Poglavlje 24 (Pravda, sloboda i bezbednost)\nDatum: 11. mart 2016.\nBCBP organizuje sastanak radne grupe za Poglavlje 24 u okviru Nacionalnog konventa o Evropskoj uniji sa Pregovaračkom grupom za pitanja pravde, slobode i bezbednosti 11. marta sa početkom u 10:00 u Odborskoj sali 2 u Domu Narodne skupštine (Trg Nikole Pašića 13).\nPred najavljeno otvaranje pregovaračkih poglavlja 23 i 24 do sredine ove godine, Republika Srbija je privela kraju izradu Akcionih planova za ova dva poglavlja kao i nacrte Pregovaračkih pozicija. U skladu sa procedurom o usvajanju Pregovaračke pozicije, na ovom konsultativnom sastanku predstavnici građanskog društva biće informisani o sadržaju Nacrta. Nacrt Pregovaračke pozicije biće u narednom periodu diskutovan sa članicama EU, nakon čega se očekuje finalizacija Pregovaračke pozicije. Tu finalnu verziju odobrava Vlada,a onda će biti upućena na razmatranje Odboru za evropske intergracije NSRS, koji će takođe konsultovati organizacije građanskog društva okupljene u okviru Radne grupe za poglavlje 24 NKEU.Cilj je da se usaglašena Pregovaračka pozicija razmatra na junskom sastanku Saveta EU, kada bi najranije moglo biti otvoreno Poglavlje 24.\nCilj konsultativnog sastanka je upoznavanje sa nacrtom Pregovaračke pozicije za poglavlje 24, kao i sa finalnom, revidiranom verzijom Akcionog plana za Poglavlje 24. U prvom delu sastanka, koji će biti otvoren za medije, biće reči o glavnim izmenama u AP za poglavlje 24, kao i o procesu izrade i sadržine Pregovaračke pozicije.\nNa panelu otvorenom za javnost će govoriti:\nmr Sonja Stojanović Gajić, direktorka Beogradskog centra za bezbednosnu politiku i koordinatorka Radne grupe NKEU za Poglavlje 24;\nAleksandar Nikolić, državni sekretar Ministarstva unutrašnjih poslova i predsednik Pregovaračke grupe za pitanja pravde, slobode i bezbednosti;\ndr Tanja Miščević, šefica Pregovaračkog tima za vođenje pregovora o pristupanju Republike Srbije Evropskoj uniji.\nU drugom delu sastanka, zatvorenom za javnost, koordinatori za potpolitike u okviru Poglavlja 24 će predstaviti sadržaj nacrta Pregovaračke pozicije za poglavlje 24, kao i novine u Akcionom planu u odnosu na prethodni nacrt za sve potpolitike.\nSastanku mogu prisustvovati samo predstavnici državnih institucija, organizacija civilnog društva koje su članice radne grupe za Poglavlje 24 u okviru NKEU i akreditovani mediji.\nPrisustvo je neophodno potvrditi najkasnije do 10. marta na office@bezbednost.org ili telefonom na 011 3287 226.\nPovezane teme:NKEU, Poglavlje 23, Poglavlje 24


Kompanija bez prihoda ima neverovatan rast akcije na berzi - Biznis i Finansije\nHome\tVestiEkonomija\tKompanija bez prihoda ima neverovatan rast akcije na berzi\nBlumberg objašnjava da su, u odnosu na početnu javnu ponudu od 78 dolara, u sredu akcije Rivijana skočile za 67 odsto. To znači da im nedostaje oko 25 odsto dobitka da u tržišnoj vrednosti prestignu Folksvagen AG, jednog od najvećih svetskih proizvođača automobila. U međuvremenu, Lucid je ove godine zabeležio porast cene akcija za 339 odsto, prenosi T portal.\n„To je jednostavno neverovatno jer kompanija još nije ni zabeležila nikakav vidljiv prihod“, rekao je Majkl Hjuson, glavni tržišni analitičar u CMC marketsu, govoreći o proceni vrednosti Rivijana.\nInače, električna vozila posebno privlače interes ulagača od sredine 2020. godine, kada su vlade, kreatori politika i korporacije najavili planove za ulaganje u industriju kao oblik borbe protiv klimatskih promena. Nedavni izuzetno dobri rezultati Tesle i ulaganje u električna vozila kompanije za iznajmljivanje automobila, Herc, dodatno su povećali akcije kompanija.


Cijena nafte i dalje pada | Ekonomist\nby Jugoslav Radović - 29/01/2018 0\nCijena američke “lake” nafte (WTI) pala je danas ispod 66 dolara za barel, zbog rasta broja naftnih bušotina u SAD i jačeg dolara.\nCijena fjučersa WTI nafte je oslabila za 0,7 odsto u Njujorku, dok je cijena fjučersa sjevernomorske nafte “brent” pala za 1,0 odsto, prenosi njujorška agencija “Blumberg”. Nafta “brent” za dostavu u martu pojeftinila je za 77 centi na 69,75 dolara na berzi ICE Fjučers Evropa u Londonu, nakon što je prošle nedelje porasla za 2,8 odsto.\nBroj naftnih bušotina u SAD porastao je prošle nedjelje dostigavši najviši nivo od septembra. Naime, u SAD je prošle nedjelje otvoreno 12 naftnih bušotina, što je najviše u jednom mjesecu od marta 2017, prema podacima kompanije “Bejker Hjuz”.\nTo bi, kako ocenjuje “Blumberg”, moglo dovesti do daljeg rasta proizvodnje američke nafte, koja je skočila na 9,88 miliona barela dnevno u sedam dana zaključno sa 19. januarom.\nIranski ministar za naftu Bidžan Namdar Zanganeh je izjavio da su cijene nafte od 60 dolara za barel “dobre”, ali je upozorio da će više cene ohrabriti proizvodnju nafte iz škriljaca, što će ponovo prouzrokovati pad cijena.


Press Online :: Vaterpolo :: LUKIĆ O SENZACIONALNOJ POBEDI: Poziv Savića me motivisao, ali ništa ne bih uradio bez saigrača\nLUKIĆ O SENZACIONALNOJ POBEDI: Poziv Savića me motivisao, ali ništa ne bih uradio bez saigrača\nOvo je velika pobeda za nas i sada je najvažnije da nastavimo sa ovakvim rezultatima. Uostalom, već u sredu se u osmom kolu Lige šampiona sastajemo sa Jugom, u Dubrovniku, kaže Nikola Lukić.\nNikola Lukić je još jedan biser Partizanove vaterpolo škole. Velika nada crno-belih je "petardom" u meču protiv Juga (16:14) pokazala zašto je nedavno debitovala za reprezentaciju Srbije na utakmici s Rumunijom u Bukureštu (9:4).\n- To mi je bio samo podsticaj da radim još jače, da se još više trudim, a samim tim došli su i rezultati. Ali ništa ne bih uradio bez saigrača koji su me bodrili, dozovoljali mi da šutiram - ističe 18-godišnji Lukić.\nBeograđani su u derbiju 14. kola Jadranske lige odigrali nezaboravnu utakmicu s Dubrovčanima. Lukićevi šutevi iz daljine bili su neuhvatljivi i za jednog od najboljih evropskih golmana Marka Bijača.\n- Fantastično se osećam, ali meni je nebitno ko je na golu, uvek pokušavam da zatresem mrežu.\nCrno-beli su izvanredno otvorili utakmicu, brzim vođstvom od 3:0 izbacili su iz koloseka Dubrovčane, koji nisu verovali da će doživeti prvi poraz u ligi.\n- Ovo je velika pobeda za nas i sada je najvažnije da nastavimo sa ovakvim rezultatima. Uostalom, već u sredu se u osmom kolu Lige šampiona sastajemo sa Jugom, u Dubrovniku, gde ćemo ponovo pokušati da ih iznenadimo - optimista je Lukić.\nDRAŠOVIĆ: SKORO SAVRŠENO\nČUDO na Banjici najavio je sa prva dva gola na utakmici Radomir Drašović, koji je do kraja još tri puta zatresao mrežu Dubrovčana:\n- Za razliku od prethodnih duela, skoro savršeno smo otvorili utakmicu, što je zbunilo Dubrovčane. Naša prednost je to što protiv njih igramo bez pritiska, straha...


ORIĆ I MUHIĆ: ZAVRŠNA RIJEČ 19. OKTOBRA — Bosnjaci.Net\nObjavljeno: 08. October 2018. 14:10:39\nSud BiH je za 19. oktobar zakazao završnu riječ Tužilaštva BiH na obnovljenom suđenju Naseru Oriću i Sabahudinu Muhiću za navodne zločine u Bratuncu i Srebrenici počinjene 1992. godine.\nPredsjedavajući Apelacionog vijeća Tihomir Lukes rekao je da je planirano da prije završne riječi Odbrana unese posljednje materijalne dokaze.\nOdbrane su zatražile i da im Tužilaštvo dostavi određene informaicije koje bi mogle poslužiti odbrani optuženih. Tužilac Miroslav Janjić je rekao da se radi o drugim istragama i da nema nikakvih novih saznanja koja bi mogla ići u prilog optuženima.\nVijeće je odbilo ovaj prijedlog Odbrana, kao i zahtjev za informacijama o saznanjima Odbrane da na zaštićenog svjedoka utiču lica iz policijskih organa Republike Srpske i Srbije.\nTužilac Janjić je na ove navode Odbrane kazao da je svjedok u programu zaštite Državne agencije za istrage i zaštitu (SIPA) i da je pod mjerama BiH.


ŠTA ON TO ZNA A NIJE REKAO: Zapad podržava Vučića jer ispunjava sve zahteve Evropske Unije | Web-Tribune.com\nHome / TEMA DANA / ŠTA ON TO ZNA A NIJE REKAO: Zapad podržava Vučića jer ispunjava sve zahteve Evropske Unije\n28. aprila 2016.\tTEMA DANA Leave a comment\nAleksandar Vučić je na izborima nesumnjivo dobio ogromnu podršku za svoju proevropsku politiku, koja je bila glavna tema njegove kampanje, kaže za Radio Slobodna Evropa američki analitičar Danijel Server, koji ističe da EU Vučića vidi kao faktor stabilnosti u Srbiji i regionu.\nEvropski zvaničnici će biti veoma zadovoljni ako se sačuva politička stabilnost u Srbiji, navodi Server, profesor na Univerzitetu Džon Hopkins, a od 1994. do 1996. godine specijalni izaslanik američkog Stejt departmenta za BiH.\nServer smatra da je tajna “blagonaklonosti Zapada” prema Vučiću u činjenici da on uspešno radi ono što EU želi.\nPod tim, kako je objasnio, misli na pregovore sa Prištinom, ali i na spremnost da se primene kriterijumi iz Kopenhagena na putu ka EU, a kada je u pitanju spoljna politika – primećuje da Vučić nastoji da uspostavi pravi odnos prema Zapadu i Rusiji.\nServer smatra da je moguće biti evropska zemlja i, istovremeno, zadržati dobre odnose sa Rusijom u nekim normalnim okolnostima.\nUkazuje, međutim, da će se Srbija uskoro suočiti sa problematičnom situacijom da njena politika nije usaglašena sa evropskom u odnosima prema Moskvi, pre svega kada je reč o zapadnim sankcijama Rusiji zbog njene uloge u Ukrajini.\nVučić će, kaže Server, morati u jednom trenutku da se opredeli.\n“Ja nemam nikakvu dilemu da će odabrati EU”, kaže Server.\nOn ocenjuje da se Rusija poslednjih godina suočava sa sve ozbiljnijim ekonomskim, političkim, pa i teškoćama u održavanju armije, da je Putinova pozicija sve krhkija i da će se to videti u narednih godinu dana ili nešto kasnije.\nServer, takođe, ukazuje da se u Srbiji na evropskom putu pre svega treba fokusirati na poštovanje slobode medija i nezavisnosti sudstva, jer su, kako je podsetio, to dve oblasti o kojima je Zapad izrazio zabrinutost.\nKad je reč o novom odnosu snaga u parlamentu, on ocenjuje da Vučiću svakako preti veća opasnost sa krajnje desnice, nego od modernih liberalno-levičarskih partija koje su razjedinjene, ali ne smatra da je Vučić mnogo ugrožen ni od nacionalističke desnice.\n“Ipak, situaciju treba pažljivo pratiti. Srbija ima dugu nacionalističku tradiciju, što je uvek izazivalo veliku zabrinutost u EU i SAD”, upozorava Server.\nOn smatra i da Šešelj, za koga kaže da je komična ličnost, neće biti tako snažan u parlamentu.\n“Veću zabrinutost može izazvati uspon neke druge stranke na krajnjoj desnici, koja može eksploatisati probleme sa migrantima i druga pitanja, kao što se desilo u mnogim evropskim zemljama. Zapravo, vredno je pažnje da se to nije desilo i u Srbiji”, kaže američki ekspert.\nNa pitanje kako će se pobeda Vučića odraziti na region, naročito na odnose na Hrvatskom, Server kaže da Srbija “nema izbora i da će morati na neki način da zadovolji Zagreb ako želi da nastavi pregovore sa EU”.\nKad je reč o problemima u BiH, kaže da su oni pre svega uzrokovani unutrašnjim političkim podelama, a manje zbog mešanja Srbije.\nŠto se tiče Kosova, smatra da će Srbija morati da donese neke teške odluke i da njen ulazak u EU nije moguć sve dok je nerešeno i jedno ozbiljnije pitanje.\nUpitan da li misli da će Srbija i formalno morati da prizna Kosovo kao nezavisnu, Server odgovara: “Da, nekoliko članica EU jednostavno neće ratifikovati ugovor o pristupanju Srbije bez formalnog priznanja Kosova i razmene ambasadora”.\nOn kaže i da je jedino stvarno pitanje kada će se to desiti i primećuje da je Beograd sklon da to odlaže sve do kraja procesa, odnosno do pristupanja EU.\n“Bilo bi bolje da to uradi ranije, jer bi doprinelo stabilizaciji regiona”, ističe Server, dodajući da bi, iz perspektive političara u Srbiji, morala da postoji velika nagrada, odnosno dobitak na kraju tog procesa zauzvrat, ali ocenjuje da će to biti teže što se bude više odugovlačilo.\nUpitan kakav utisak ima o Vučiću kao političaru, pošto mu je prošle godine bio domaćin na Univerzitetu Džon Hopkins, Server kaže da je bio impresioniran njegovom otvorenošću i direktnošću, te da misli da je Vučić ostavio pozitivan utisak u Vašingtonu.\n“Nadam se da je izvukao pouke i da će i u Srbiji nastupati kao što je to učinio tokom boravka na Univerzitetu Džon Hopkins”, zaključio je Server.\nTags Aleksandar Aleksandar Vučić aligncenter američko Beograd direktno dobio ekonomski ekspert evro evropska godinu dana Hrvat igra Ivan izaziva izbori izborima izvukao kamp kojima Kosovo laž ličnost moguće mora nar naredni navodi nezavisnost norma oblasti oči odela odluke odnosi okovani opasno opasnost pobeda podela politička politika poslednjih pozicija pristup pristupa problem problemi problemima proces profesor put regiona Rim Rusija slobode so stabilnost Stejt department stranke ugovor uspešno Vašington Vučića vuk zabrinutost Zagreb Zapad zemlja zora zvaničnici\nPrevious DREVNI RUSKI LEK ZA JAČI KOREN KOSE..\nNext TABELA IDEALNE TEŽINE PREMA UZRASTU, VISINI I GRAĐI TELA..


RTS :: Čavušoglu: Vojska očišćena od pučista biće pouzdanija\nSvet Čavušoglu: Vojska očišćena od pučista biće pouzdanija\npetak, 29. jul 2016, 10:03 -> 12:10\nŠef turske diplomatije Mevlut Čavušoglu opisao je kao neprimeren komentar šefa američke nacionalne obaveštajne službe, koji je nagovestio da čistke u turskoj vojsci posle pokušaja puča štete saradnji u borbi protiv Islamske države.\n"Ako se oni (Amerikanci) pitaju da li je borba protiv Daeša (Islamske države) oslabljena zbog čistke u vojsci, mi kažemo da, naprotiv, kada je vojska očišćena... postaje pouzdanija i efikasnija u borbi", rekao je Čavušoglu novinarima, prenosi Rojters.\nŠef turske diplomatije je, takođe, pokušao da smanji zabrinutost Zapada zbog pokušaja zbližavanja između Turske i Rusije posle perioda obeleženog napetošću, rekavši da odnosi sa Moskvom ne predstavljaju alternativu za NATO i EU, dodaje britanska agencija.\nČavušoglu je, takođe, rekao da bi sledbenici imama Fetulaha Gulena, koji živi u SAD, mogli da pokušaju da izvedu puč u Kirgistanu.\n"Ako u Kirgistanu dođe do puča, izvešće ga FETO", rekao je Čavušoglu za Si-En-En Turk misleći na grupu koju Ankara naziva Fetulahova teroristička organizacija, prenosi AFP.\nGulen negira, međutim, da takva grupa postoji.\n"Gulenisti su se infiltrirali u sve institucije. Kirgistan je naša bratska nacija. Potrebno je da odmah podelimo naše obaveštajne podatke sa njima", dodao je Čavušoglu.\nTurska optužuje Gulena da stoji iza pokušaja puča 15. jula, ali i da jača svoj uticaj preko ogromne mreže privatnih škola ne samo u Turskoj već i u Africi i Centralnoj Aziji, podsetio je AFP.\nUhapšeno 115 turskih vojnika zbog povezanosti sa Gulenom\nEksplozija gasa u restoranu u Šenjangu, troje poginulih i preko 30 povređenih


Ramuš Haradinaj tražio je danas bilateralan sastanak sa predsednicom Vlade Anom Brnabić, čemu je srpska delegacija udovoljila posle nekoliko molbi kosovske delegacije, kaže za “Blic” izvor iz srpske delegacije.\n- Posle prvog odbijenog zahteva došli su ponovo i zamolili da Haradinaj lično objasni Ani Brnabić šta se jutros dogodilo na Kosovu i Metohiji (hapšenje Srba, prim. nov.) - kaže izvor “Blica” iz srpske delegacije.\nPosle kraja panela, Haradinaj i Brnabić su se sreli “na dva minuta”.\n- Haradinaj se izvinio zbog onoga što se jutros desilo na Kosovu. Ana Brnabić je bila uzdržana i rekla je da ima utisak da kako odmiče dijalog da su Albanci sve agresivniji i da to neće pomoći. Haradinaj je odgovorio da ni sam nije bio upoznat sa svim detaljima, kao i da su uhapšeni odmah pušteni - tvrdi izvor “Blica”.\nBrnabić: Haradinaj baca prašinu u oči, nisam dobila NIKAKAV POZIV\nSima Ni malo dostojanstva, karaktera, morala. Bez prestanka terorišu srbe na raznorazne načine, i sada je Haradinaj na takvom skupu našao za shodno da objasni Ani šta se dogodilo. Laž i provokacije sa njihove strane kao i sve druge brutalnosti ne prestaju.\nzoka Nije vise ni Haradinaj sto posto siguran u podrsku bilo koga za sve lose sto rade tako da sada pokusava da izgladi kao stavri sa nasom premijerkom i na taj nacin opere sebe.\nU glavnom gradu danas u 18 sati održava se miting u okviru kampanje "Budućnost Srbije", na kome će se obratiti predsednik Srbije Aleksandar Vučić.


Novaković: Primitivizam i nacionalizam i dalje imaju podršku režima - Demokratska stranka\nNovaković: Primitivizam i nacionalizam i dalje imaju podršku režima\n10.10.2020. / Vesti\nPredsednik Pokrajinskog odbora Demokratske stranke za Vojvodinu Nebojša Novaković izjavio je da Demokratska stranka oštro osuđuje upad vođe Srpske desnice Miše Vacića na izložbu u Centru za kulturnu dekontaminaciju i zahteva od nadležnih organa da protiv Vacića pokrenu sudski postupak kako bi taj pajac Aleksandra Vučića zadužen za promovisanje najnižih nacionalnih strasti bio kažnjen barem za ovaj šovinistički ispad.\nOtimanje mikrofona i prekid izložbe od strane ljudi koji promovišu međunacionalnu mržnju nažalost nije nešto što do sada nismo viđali u našem društvu, ali izražavamo zabrinutost zbog toga što se to događa i danas, nekoliko decenija posle eksplozije nacionalne mržnje. Poslednji Vacićev ispad samo je još jedan dokaz da ostvarivanje mira u regionu, iskrenog pomirenja i saradnje na ovim prostorima ne može biti dok su na vlasti oni koji su i učestvovali i podstrekivali na građanski i nacionalni rat u bivšoj Jugoslaviji.\n„Demokratska stranka je i danas na istom antiratnom i antišovinističkim stavu, kao i pre 30 godina. Spremni smo da branimo vrednosti pomirenja, obnove poverenja i saradnje među narodima i državama koje bi i Srbiju i čitav region učinile boljim i sigurnijim za život svih građana u ovom delu sveta,“ zaključio je Nebojša Novaković.